EUR/USD Menjunam 70 Pips Catat Paras Terendah Terbaru 2021!

Matawang US dolar tampaknya telah tewas untuk mengekalkan pengukuhan meskipun penerbitan data laporan pekerjaan ADP NFP Amerika Syarikat (AS) diterbitkan pada bacaan yang memberangsangkan di sesi New York semalam.
Namun bacaan ADP NFP AS yang mencatatkan bacaan positif itu serba sedikit akan memberi bayangan kepada pelabur terhadap data laporan pekerjaan NFP pada Jumaat ini dengan bacaan yang meningkat.
Pengukuhan yang dipamerkan oleh USD pada semalam nampaknya tidak dapat diteruskan berikutan kenyataan pemimpin Senat Republikan, Mitch McConnell mengenai had siling hutang (debt ceiling).

Meninjau kepada carta harga pasangan matawang EUR/USD, pergerakan harga telah menampilkan terjunan menghampiri 70 pips pada sesi Asia dan memasuki ke sesi Eropah pada semalam.
Terjunan yang dipamerkan turut mencatatkan paras terendah yang pernah dicatatkan sepanjang tenpoh 15 bulan sejak Julai 2020 di paras sekitar 1.15300 sebelum sedikit meningkat pada penghujung sesi.
Penurunan tersebut telah menyangkal trend kenaikan yang dipersembahkan pada penghujung pasaran minggu lalu dan kembali melepasi paras halangan Moving Average 50 (MA50) pada timeframe 1 jam.
 Pergerakan harga yang lebih rendah berkemungkinan mampu mencecah zon sokongan 1.15000 yang merupakan zon rintangan yang paling sukar untuk ditembusi.
Zon sokongan selanjutnya pada paras 1.14000 dijangka akan menjadi tumpuan sekiranya paras 1.15000 berjaya dilepasi dan seterusnya akan sekali lagi mencatatkan paras terendah yang terbaharu bagi 2021.
Sekiranya harga kembali melonjak, penganalisis menjangkakan harga mungkin akan kembali menuju ke zon SBR (support become resistance) 1.16000 yang telah diuji berkali-kali namun masih tidak berjaya ditembusi.
Menembusi zon SBR tersebut, pergerakan harga seterusnya dijangka bakal menuju ke zon SBR yang lebih tinggi sekitar 1.17000 yang masih kekal menjadi zon tumpuan para pelabur.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Lonjak $40 Lepasi Paras $1,700

Pelabur emas tersenyum riang dengan pergerakan harga yang dipaparkan oleh dagangan logam kuning itu semalam apabila berjaya keluar dari zon mendatar.
Faktor penyusutan US dolar yang berterusan pada awal minggu ini dilihat terus memberi kelebihan pada dagangan emas.
Data tinjauan ISM untuk sektor pembuatan di Amerika Syarikat (AS) telah memaparkan angka bacaan yang menurun, membuatkan US dolar juga didagangkan suram.
Harga emas telah melonjak sekitar $40 pada sesi New York semalam selepas memulakan dagangan di sesi-sesi awal pembukaan pasaran minggu ini lebih perlahan di sekitar julat harga $1,770-$1,760.
Ini telah memberi isyarat positif untuk harga emas meneruskan trend bullish selepas corak kenaikan harga telah pun bermula pada minggu lalu lagi.
Pada carta XAU/USD yang mengukur nilai emas berbanding US dolar menyaksikan harga yang berlegar di sekitar paras 1660.00 yang juga disokong oleh paras sokongan Moving Average 50 (MA50) pada rangka masa 1 jam kemudiannya paparkan lonjakan bertenaga menembusi zon rintangan 1680.00.
Mengakhiri dagangan penghujung sesi New York, harga telah mencapai paras ketinggian terbaru pada sekitar 1700.00 yang merupakan zon tumpuan pelabur.
Tidak terhenti di situ, kenaikan harga emas diteruskan lagi bersambung pada dagangan hari ini (Selasa), namun pada tempo lebih perlahan setakat sesi Eropah. Berkemungkinan pergerakan harga akan lebih rancak di sesi New York sebentar lagi.
 Jika kenaikan harga masih berjaya diteruskan, paras 1720.00 bakal dicapai dengan jangkaan tarikan harga ke zon tersebut yang sebelum ini menjadi tumpuan harga.
Melepasi zon tersebut akan mendorong harga meneruskan kenaikan lebih tinggi ke zon rintangan sekitar 1740.00.
Namun, pelabur tetap perlu waspada sekiranya harga emas kembali mengalami penyusutan semula dan memberi petunjuk bagi perubahan arah harga.
Penurunan awal harga dilihat akan kembali ke paras 1680.00 yang akan membentuk zon RBS (resistance become support) terbaru dan dijangka akan memberi reaksi menarik harga di sekitar tersebut.
Penurunan lanjut harga berkemungkinan akan menuju ke paras-paras tumpuan minggu lalu seperti sekitar 1660.00 atau 1640.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Suramnya Pergerakan Harga Emas!

Harga emas susut lebih rendah pada hari Khamis, ketika permintaan terhadap logam berharga itu berkurang berikutan peningkatan semula hasil bon perbendaharaan AS.
Logam kuning itu berlegar di sekitar harga $1,800 per auns pada sesi Asia, dengan niaga hadapan emas diniagakan susut pada $1,798 per auns.
Hasil bon 10 tahun AS kembali meningkat pada 1.3%, dari paras terendah lima bulan susulan lelongan bon 20 tahun yang lemah. Hasil bon yang lebih tinggi meningkatkan kos peluang memegang emas tanpa faedah.
 Sementara matawang US dolar pula sedikit susut selepas menyentuh paras ketinggian tiga setengah bulan pada Rabu, namun kekal didagangkan mengukuh berbanding pesaing utamanya.
Bagaimanapun, pelabur tetap berhati-hati dengan risiko mengenai coronavirus yang masih membelenggu pasaran berikutan angka kes jangkitan yang terus menunjukkan peningkatan di seluruh dunia.
Peluang emas meningkat juga tersekat selepas anggota Dewan Senat AS menyekat langkah untuk membuka perdebatan mengenai pakej infrastruktur bipartisan bernilai $1.2 trilion yang menjadi keutamaan Presiden Joe Biden pada hari Rabu.


Terima Kasih Kepada Data Ini, USD Kembali Bernafas!

Mata wang gergasi US dolar mendapat nafas baru untuk melonjak selepas data terbaru menunjukkan pengukuhan dalam ekonomi Amerika Syarikat pada suku ketiga.
Keluaran dalam negara kasar (KDNK) AS tanpa dijangka berkembang sebanyak 3.2% pada suku Julai-September, jauh lebih baik daripada anggaran awal untuk pertumbuhan 2.9%.
Turut memaparkan bacaan memberangsangkan adalah data tuntutan pengangguran AS yang meningkat lebih rendah daripada dijangkakan, menandakan pasaran buruh terus kukuh.
Dengan kekuatan yang dipaparkan kedua-dua data tersebut, ia mengukuhkan lagi jangkaan untuk Federal Reserve (Fed) mengekalkan pengetatan dalam dasar monetarinya lebih lama.
 Sesi Asia menyaksikan indeks dolar yang mengukur kekuatan dolar greenback berbanding sekumpulan mata wang utama didagangkan pada sekitar harga 104.40.
Berbeza dengan Amerika, UK pula mencatatkan penguncupan dalam bacaan akhir KDNK pada suku ketiga dengan kemerosotan 0.3% daripada 0.2% yang diramalkan pada awalnya.
Pound didagangkan lemah susulan laporan tersebut yang mencetuskan spekulasi bahawa kemelesetan di UK mungkin akan berterusan sepanjang tahun akan datang.
Sementara itu, mata wang euro juga merosot susulan kebangkitan semula dolar greenback, menyaksikannya didagangkan padas sekitar harga 1.0600 ketika sesi Asia.
Di sisi lain, dolar Aussie dan New Zealand masing-masing mencatat penurunan walaupun terdapat berita baik dari China untuk melonggarkan sekatan kuarantin perjalanan untuk warga asing mulai bulan depan.


8 Berita Forex Penting Tumpuan Pasaran Minggu Ini (22-26 April 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Data Jualan Rumah Sedia Ada di Amerika Syarikat (Isnin 10.00 Malam): Bacaan data yang meningkat untuk kadar jualan rumah di AS pada bulan lalu menunjukkan perkembangan yang baik pada sektor perumahan. Laporan untuk bulan Mac akan memberikan lebih kepastian terhadap momentum positif pada sektor tersebut.
Data Jualan Rumah Baru di Amerika Syarikat (Selasa 10.00 Malam): Walaupun data jualan rumah baru hanya komponen kecil dalam pasaran, namun setiap jualan akan mempengaruhi aktiviti ekonomi di sekelilingnya. Jangkaan data berkemungkinan sedikit menurun pada bulan Mac setelah kadar yang meningkat dicatatkan pada bacaan bulan sebelumnya.
Data Inflasi Australia (Rabu 9.30 Pagi): Reserve Bank of Australia (RBA) baru-baru ini memberikan gambaran dovish dan bakal mempengaruhi penetapan kadar faedah yang akan datang. Data indeks harga pengguna telah meningkat kepada 0.4% untuk suku tahun terahir 2018. Jangkaan data untuk suku tahun pertama 2019 akan menurun kepada 0.2%.
 Data Keyakinan Perniagaan di Jerman Tinjauan Ifo (Rabu 4.00 Petang): Selepas data keyakinan perniagaan tinjaun ZEW yang meningkat minggu lalu, data tinjauan Ifo pula menyusul minggu ini dan akan mengukur tahap keyakinan perniagaan yang mencerminkan perkembangan ekonomi zon Eropah.
Penetapan Kadar Faedah di Kanada (Rabu 10.00 Malam): Bank of Canada (BOC) sebelum ini memberi isyarat dovish terhadap penetapan kadar faedah di samping tinjauan perniagaan di Kanada yang menunjukkan keadaan yang merosot. BOC dijangka belum lagi akan menurunkan kadar faedah buat masa ini dan komen susulan oleh Gabenor Poloz akan menjadi tumpuan pasaran.
Penetapan Kadar Faedah di Jepun (Khamis): Bank of Japan (BOJ) masih mengekalkan dasar monetari yang longgar dan dijangka kadar faedah akan terus kekal di paras -0.10%. Tumpuan akan terarah pada kenyataan susulan oleh Gabenor Kuroda berkenaan keputusan mesyuarat tersebut.
Data Pesanan Barangan Tahan Lama Amerika Syarikat (Khamis 8.30 Malam): Data ini menjadi penanda aras bagi pelaburan dan dipantau oleh Federal Reserve. Laporan pada Mac mempengaruhi data pertumbuhan GDP pada hari berikutnya. Bacaan bulan Februari menunjukkan penurunan 1.6% namun bacaan data teras meningkat 0.1%. Pasaran mengharapkan bakal ada kenaikan pada bacaan data untuk kali ini.
Data Pertumbuhan GDP Amerika Syarikat (Jumaat 8.30 Malam): Data awal yang dikeluarkan untuk pertumbuhan GDP AS cenderung untuk memberikan impak terhadap pasaran. Ekonomi AS berkembang pada kadar tahunan 2.2% pada suku tahun keempat 2018 mengatasi ekonomi maju yang lain. Bacaan data untuk suku tahun pertama 2019 berkemungkinan lebih perlahan, berikutan terkesan oleh isu penutupan kerajaan AS sebelum ini. Data ini akan menjadi tumpuan utama pasaran untuk minggu ini.


8 Berita Forex Penting Tumpuan Pasaran Minggu Ini (28 Okt – 1 Nov 2019)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keyakinan Pengguna Amerika Syarikat (Selasa 10.00 Malam): Petunjuk terhadap keyakinan ekonomi oleh Conference Board telah menurun dari paras tertinggi namun masih dilihat stabil. Data untuk Oktober dijangka kembali meningkat selepas bacaan data mengecewakan pada September lalu.
Data Inflasi Australia (Rabu 8.30 Pagi): Bacaan indeks harga pengguna untuk suku ketiga tahun ini di Australia dijangka mencatatkan peningkatan kepada 0.5% sedikit rendah berbanding bacaan suku kedua pada 0.6%.
Data Pekerjaan ADP NFP Amerika Syarikat (Rabu 8.15 Malam): Laporan pekerjaan untuk sektor swasta di AS dijangka meningkat kepada 125,000 pekerjaan pada Oktober lebih rendah pada pertambahan bulan sebelumnya pada 135,000. Bacaan data ini bakal mempengaruhi data NFP pada Jumaat.
 Data Pertumbuhan GDP AS (Rabu 8.30 Malam):  Bacaan data pertumbuhan GDP pada suku ketiga bakal menurun kepada 1.6% berbanding bacaan 2% yang terdahulu. Pelabur akan memberikan tumpuan terhadap komponen yang berbeza. Pengguna menjadi faktor yang mempengaruhi pertumbuhan, sementara pelaburan dan perkilangan memberi tekanan terhadap ekonomi.
Mesyuarat Dasar Monetari Bank Pusat Kanada (Rabu 10.00 Malam): Bank of Canada (BOC) masih kekal optimis untuk jangka waktu yang agak lama sementara bank pusat dunia yang lain sedang menurunkan kadar atau berhasrat ke arah itu. BOC dijangka akan terus mengekalkan kadar faedah di paras 1.75% dan kekal neutral untuk tindakan lanjut, berpotensi mengukuhkan dagangan Loonie.
Mesyuarat FOMC Federal Reserve (Khamis 2.00 Pagi): Fed dijangka menurunkan kadar faedah untuk kali ketiga berturut-turut untuk mesyuarat kali ini. Walaupun optimis berhubung perkembangan perang dagang dan faktor inflasi, bank pusat kekal berwaspada terhadap ketidaktentuan dalam pasaran serta ketidakstabilan pasaran pekerjaan.
Mesyuarat Dasar Monetari Bank Pusat Jepun (Khamis): Bank of Japan (BOJ) mempertimbangkan tindakan penurunan kadar bersama bank pusat utama yang lain yang sedang dalam fasa pelonggaran polisi. Namun, kadar -0.10% telah membebankan bank pusat untuk mendorong kenaikan lebih tinggi kadar inflasi. Gabenor Haruhiko Kuroda dan ahli jawatankuasa yang lain berkemungkinan masih mengekalkan kadar sedia ada.
Data Pekerjaan NFP Amerika Syarikat (Jumaat 8.30 Malam): Pelabur lebih berwaspada, laporan pekerjaan NFP dijangka akan memaparkan bacaan yang lemah, lebih rendah daripada 100,000 pertambahan untuk Oktober. Namun, kadar purata pendapatan dijangka meningkat kepada 0.3% selepas mendatar pada September lalu. Kadar pengangguran di AS juga akan turut diberi tumpuan.


Cucuk Langit, GBP/USD Terpacak Lebih 300 Pips!

Pound terus didagangkan kukuh berbanding US dolar pada dagangan Khamis semalam menyambung corak kenaikan yang dipaparkan pada Selasa lalu.
Perkembangan polisi oleh kerajaan dan bank pusat di UK terus mendapat perhatian pasaran dan masih mempengaruhi pergerakan tak menentu buat mata wang Pound.
Setelah rancangan pemotongan cukai tidak diteruskan, pasaran menantikan pengumuman oleh Canselor Perbendaharaan Kwasi Kwarteng, namun beliau memaklumkan butiran lanjut akan dibentang di belajawan pada penghujung Oktober ini.
Sementara, situasi penyusutan US dolar menuju ke penghujung minggu ini selepas pasaran menghadam terbitan data inflasi Amerika Syarikat (AS) turut memberi ruang untuk Pound meningkat.

Pada carta pasangan mata wang GBP/USD, harga dilihat telah memaparkan kenaikan harian semalam sekitar 320 pips!
Harga yang memulakan kenaikan di awal sesi Eropah melepasi rintangan awal pada 1.11000 kemudiannya meneruskan pendakian melepasi beberapa paras tumpuan termasuk 1.12000 dan 1.13000.
 Paras ketinggian mingguan terbaru untuk minggu ini dicatatkan pada 1.13800 di sesi New York semalam sebelum harga mula mendatar bersambung ke sesi Asia pagi ini (Jumaat) di sekitar 1.13000.
Selepas lonjakan melepasi halangan Moving Average 50 (MA50) pada rangka masa 1 jam di carta GBP/USD, harga dijangka meneruskan pendakian lebih tinggi dengan sasaran menuju ke zon rintangan pada 1.15000 pula.
Melepasi ketinggian minggu lalu itu, harga boleh catatkan paras tertinggi terbaru 4 minggu dengan sasaran seterusnya adalah pada zon 1.16000.
Namun, waspada jika harga kembali menjunam semula ekoran ketidaktentuan politik dan kewangan di UK yang boleh menekan mata wang Britain itu.
Harga akan kembali susut ke paras-paras tumpuan 1.12000 dan 1.11000 sebelum ke zon RBS (resistance become support) pada 1.09000 setelah pelabur menilai isyarat perubahan trend harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah EUR/USD Akan Meneruskan Kenaikan Pada Dagangan Semalam?

Sentimen pasaran pada awal minggu dilihat semakin pulih disokong oleh laporan pembukaan semula ekonomi di Amerika Syarikat, Eropah dan negara-negara lain.
Presiden Amerika Syarikat Donald Trump dalam ucapannya terbaru memberikan keyakinan terhadap pelabur dengan menyatakan kesemua negeri di Amerika Syarikat (A.S) berada dalam keadaan yang baik dan telah menjalankan lebih 5.5 juta ujian saringan virus.
Indeks saham utama seperti S&P 500 juga menunjukkan kenaikan di samping peningkatan pada hasil perbendaharaan A.S yang memberi isyarat sentimen risk-on pasaran.
Justeru, dapat dilihat matawang US dolar bergerak lemah dalam pasaran pada dagangan awal minggu memberi reaksi terhadap pasaran yang menunjukkan pemulihan.
Matawang Euro pula dijangka akan bergerak perlahan sementara pelabur menantikan keputusan mesyuarat dasar monetari bank pusat Eropah pada Khamis selain data-data ekonomi di zon Eropah.
Euro berjaya bergerak lebih kukuh berbanding US dolar yang melemah semalam dan dapat dilihat pergerakan harga pada carta pasangan matawang EUR/USD membuat kenaikan sehingga sesi Eropah.
Namun, kenaikan harian sekitar 50 pips yang dicatatkan semalam gagal diteruskan dengan penurunan harga kembali dipamerkan pada sesi New York.
 Harga masih bergerak di atas paras sokongan Moving Average 50 (MA50) pada rangka masa 1 jam pergerakan harga dan masih bergerak di sekitar zon SBR (support become resistance).
Pergerakan harga pada sesi Asia hari ini kembali mendatar di sekitar 1.0830 sementara pelabur menantikan petunjuk lebih jelas arah pergerakan harga.
Jika kenaikan diteruskan, harga masih dijangkakan menuju zon SBR di atas paras 1.0920 sebelum menguji paras tertinggi bulanan di paras 1.0990.
Namun jika harga turun lebih rendah di bawah sokongan dinamik MA50, harga dilihat akan menuju semula ke zon support dan paras terendah harga yang dicecah minggu lalu sekitar 1.0725.
Tumpuan turut terarah pada data tinjauan keyakinan penggunan Amerika Syarikat yang akan diterbitkan malam ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data PMI Australia Mengecewakan Dorong Penurunan Harga Pada AUD/USD

Dengan sentimen pasaran yang tidak menentu pada minggu ini, dagangan dolar Australia turut dibebani dengan bacaan data PMI perkhidmatan dan pembuatan yang diterbitkan mengecewakan seawal sesi pasaran Asia hari ini bermula.
Data PMI perkilangan untuk Oktober mencatatkan bacaan 50.1 mata, lebih rendah berbanding bulan sebelumnya yang dikemaskini meningkat 50.3. Bacaan tersebut juga direkodkan terendah untuk tiga setengah tahun berikutan penurunan pertama pada pesanan baru.
Sementara, data PMI perkhidmatan di Australia untuk Oktober menurun kepada 50.8 mata berbanding catatan 52.4 bulan sebelumnya.
Melihatkan pergerakan harga pada carta pasangan matawang AUD/USD, dagangan semalam dilihat menunjukkan penurunan pada awal sesi Asia sebelum pergerakan menaik harga yang perlahan sehingga berakhir sesi pasaran Amerika.
Bersambung pada sesi Asia hari ini, harga yang dilihat menguji garisan Moving Average 50 (MA50) gagal melepasi ke paras lebih tinggi sebelum meneruskan penurunan susulan data PMI Australia yang kurang memberangsangkan.
 Penurunan sehingga sesi pasaran Eropah telah melepasi paras harga 0.68300 dengan jangkaan harga bakal menuju zon RBS (resistance become support) pada 0.68100.
Menguji paras tersebut, jika harga berjaya tembus ke paras lebih rendah, destinasi seterusnya yang dilihat bakal menjadi tumpuan harga berkemungkinan ke paras sekitar 0.67900 atau 0.67800.
Namun, jika harga kembali melonjak dan bergerak lebih tinggi dari MA50, harga bakal menuju semula ke paras ketinggian terdahulu pada 0.68800 sebelum cuba mencatatkan paras ketinggian terbaru harga.
Lihat gambar carta pasangan matawang AUD/USD di bawah untuk rujukan teknikal analisis anda.


Mengapa Harga Minyak Mentah Tidak Meneruskan Junaman? Ini Faktor yang Anda Perlu Tahu!

Harga minyak mentah meningkat semula di Asia pada hari Selasa selepas junaman yang dibuat sebelum ini. Peningkatan ini berikutan kebanyakan pelabur yang mengambil kesempatan terhadap isu lebihan bekalan global.
Minyak mentah bagi penghantaran bulan September meningkat kepada $ 40.20 setong. Pelabur juga sentiasa menantikan anggaran simpanan produk mentah dan produk tapisan daripada Institut Petroleum Amerika (API). Data yang lebih tepat akan dikeluarkan pada hari Rabu, oleh Jabatan Tenaga Amerika Syarikat.
Sementara itu, minyak Brent di ICE Futures Exchange meningkat kepada $ 42.38 setong.
Semalaman, harga minyak mentah jatuh ke tahap terendah bagi bulan April.
 Minggu lepas, Brent futures di London menyusut 7.07% dalam jangka masa 2 minggu. Peningkatan eksport dari Timur Tengah dan Afrika Utara seperti Iraq, Nigeria dan Libya juga menambah kebimbangan terhadap lebihan produk minyak dan mengurangkan permintaan bagi minyak mentah.
Satu tinjauan Reuters mendapati pengeluaran minyak OPEC pada bulan Julai untuk mencapai angka tertinggi dalam sejarah. Hal ini berikutan lebihan pam minyak Iraq dan Nigeria berjaya mengeksport minyak mentah tambahan walaupun terdapat serangan militan terhadap minyak.
Bekalan daripada Pertubuhan Negra-negara Pengeksport Petroleum (OPEC) telah meningkat kepada 33.41 juta tong sehari pada bulan Julai. Angka ini berdasarkan data perkapalan dan maklumat daripada sumber-sumber industri.
Sementara itu di Libya, kerajaan negara ini berjaya mencapai perjanjian dengan pasukan pengawal Pelabuhan Minyak Ras Lanuf dan ES Sider untuk memulakan semula eksport. Perlabuhan ini merupakan terminal minyak utama yang telah ditutup sejak Disember 2014.
Nak buat trading plan untuk minggu ini? Baca artikel ini dulu.


Analisis GOLD – Hari Ini Harga Emas Terjun Ke Lombong Lagi!

Mengecewakan pelabur emas lagi hari ini apabila terpaksa menyaksikan nilai logam kuning berharga itu alami penyusutan ke paras lebih rendah.
Namun ini sebenarnya sudah dijangkakan dan berkemungkinan pelabur juga telah bersedia dengan situasi ini disebabkan kesan terbitan data inflasi Amerika Syarikat (AS) semalam.
Penurunan kadar inflasi AS yang perlahan mencetus jangkaan bahawa Federal Reserve (Fed) mungkin perlu mengekalkan kenaikan kadar faedah untuk beberapa kali mesyuarat lagi.
Walaupun inflasi tahunan menurun, tetapi ia adalah perlahan dan masih jauh untuk mencapai sasaran 2% yang dimahukan bank pusat.
Ini telah memberi kesan pengukuhan US dolar menuju penghujung minggu ini walaupun reaksi harga agak bercampur ketika data diterbitkan di sesi New York semalam.
Jika diperhati pada carta XAU/USD yang mengukur nilai emas berbanding US dolar, peningkatan harga berlaku namun sekadar menguji rintangan 1870.00 sebelum berpatah arah semula.
Penurunan harga telah mencecah sekitar 1843.00 sebelum menutup dagangan sesi New York sekitar 1853.00.
Menyambung dagangan hari ini (Rabu), harga perlahan di paras penutupan tersebut dan berlegar di bawah paras halangan Moving Average 50 (MA50) pada rangka masa 1 jam di carta XAU/USD dengan isyarat masih bearish.
 Penurunan lebih ketara dipamerkan pada dagangan yang memasuki ke sesi Eropah petang ini menyaksikan harga menuju ke paras tumpuan pada 1830.00.
Jika harga gagal melantun selepas ke paras tersebut, berkemungkinan harga tembus lebih rendah seterusnya dilihat akan menuju pula ke sekitar 1800.00.
Semakin menuju ke penghujung minggu, tidak hairan jika kejutan boleh berlaku contohnya lonjakan semula harga emas.
Jika harga melonjak, rintangan pada paras 1870.00 bakal menjadi tumpuan untuk diuji semula.
Dan kenaikan yang kembali melepasi halangan MA50 juga akan menjadi petunjuk awal untuk permulaan pergerakan bullish buat emas.
Selepas melepasi paras 1870.00 barulah harga emas dijangka untuk mendaki semula ke sekitar 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pertemuan Perjanjian Perdagangan Donald Trump dan Xi Jinping Ditangguh?

Sentimen kekal berhati-hati dengan majoriti matawang utama didagangkan rendah di sesi Asia hari ini, susulan perkembangan terbaru mengenai perjanjian perdagangan yang perlu ditandatangani oleh dua negara ekonomi gergasi mungkin akan ditangguh sehingga Disember.
Berdasarkan kenyataan pegawai kanan pentadbiran Trump, penangguhan pertemuan antara Presiden AS Donald Trump dan Presiden China Xi Jinping untuk menandatangani perjanjian tersebut adalah disebabkan perbincangan mengenai terma dan tempat pertemuan masih belum menemui kata putus.
Sudah banyak tempat yang dicadangkan untuk pertemuan tersebut, yang pada mulanya ditetapkan di sidang kemuncak pemimpin Asia Pasifik di Chile, namun telah dibatalkan. Antara lokasi yang mungkin dipilih adalah London di mana kedua-dua pemimpin itu dapat bertemu selepas sidang kemuncak NATO yang akan dihadiri oleh Trump pada 3 hingga 4 Disember.
Berikutan daripada itu, dolar Amerika menyusut berbanding yen dan lemah berbanding kumpulan matawang utama lain kecuali matawang loonie dengan indeks dolar yang mengukur dolar greenback susut kepada 97.95.
 Dolar Australia merupakan antara matawang yang paling sensitif kepada perkembangan perdagangan tersebut selain euro, pound dan kiwi juga turut menyusut. Kelemahan dalam data ekonomi di New Zealand dan Canada turut menambah tekanan kepada matawang negara itu.
Sementara itu mengikuti perkembangan di Eropah, dagangan pound menyusut berbanding USD menjelang mesyuarat Bank of England (BoE) pada malam ini. Tiada perubahan polisi yang dijangkakan, namun pelabur akan memfokuskan kepada bagaimana BoE akan bertindak balas terhadap ketidakpastian yang dicetuskan oleh Brexit.
Bagaimanapun, dengan jualan runcit yang tidak berubah, peningkatan kadar pengangguran, pertumbuhan pendapatan perlahan dan kenaikan indeks harga pengguna yang sederhana sejak mesyuarat polisi BoE yang lalu, mungkin akan diambil kira dalam penetapan malam ini.
Pilihan raya umum UK kekal menjadi tumpuan penggerak pasaran, yang akan menentukan sama ada Parti Konservatif akan terus memerintah untuk mendapatkan Brexit pada tarikh akhir 31 Januari 2020.


Ragu Terhadap Keupayaan OPEC, Pasaran Minyak Bergerak Dalam Julat Yang Kecil

Minyak mentah meningkat pada sesi Asia hari ini berikutan Presiden Trump membentang laporan strategi untuk mengekalkan tentera US di Afghanistan bagi menghalang perkembangan pengganas disamping menyokong kerajaan Kabul dan sekutunya seperti Pakistan.
Harga kontrak minyak West Texas Intermediate (WTI) bagi bulan Oktober di New York Mercantile Exchange meningkat 0.36% kepada $47.70 setong, manakla di kaunter Intercontinental Exchange London juga meningkat 0.17% kepada $51.83 setong setakat jam 1.00 petang.
Hari ini, American Petroleum Institute (API) akan melaporkan anggaran bekalan minyak mentah dan produk sulingan bagi minggu lepas, kemudian di ikuti dengan data rasmi daripada Jabatan Informasi Tenaga (EIA) pada malam esok. Laporan kebiasaannya berbeza.
Semalam, minyak tutup di paras yang rendah berikutan para pelabur hilang keyakinan terhadap keupayaan OPEC untuk mengatasi lebihan bekalan minyak dunia selepas pertemuan antara negara pengeluar masih membincangkan tentang peratus pematuhan syarat yang semakin rendah.
 Pasaran minyak minggu ini bermula dengan kejatuhan yang mendadak walaupun OPEC bermesyuarat bagi membincangkan langkah-langkah yang patut diambil untuk meningkatan peratusan pematuhan syarat pada had pengeluaran yang telah dijanjikan, selepas data bekalan bagi bulan Julai menunjukkan pematuhan syarat OPEC jatuh ke paras terendah tahun ini.
Pada Mei yang lalu, OPEC dan non-Opec seperti Rusia berjanji untuk memanjangkan tempoh potongan pengeluaran minyak selama 9 bulan sehingga Mac 2018, namun masih di paras pengeluaran yang sama 1.8 juta tong seperti yang dijanjikan November tahun lepas.
Selain itu, permintaan minyak di US yang dijangka susut berikutan musim panas hampir tamat manakala pelatantara minyak di sana semakin berkurangan, menunjukkan penggalian dikurangkan sebab harga yang semakin rendah.
Syarikat Baker Hughes melaporkan pelantar minyak di US turun 3 menjadikan jumlah baki penggalian minyak kepada 763 minggu lepas. Data kiraan galian mingguan amat penting kepada industri minyak dan juga sebagai tanda aras kepada pengeluaran dan permintaan terhadap pekhidmatan


Ulasan Sidang Media Gabenor Carney Selepas Penetapan Polisi BoE

Bank of England (BoE)mengekalkan polisi monetari dengan kadar faedah 0.25% dalam pengumuman pada Khamis. Bank pusat juga mengeluarkan laporan inflasi suku-tahunan di mana ramalan pertumbuhan diturunkan menjadi lebih rendah.
Tiada perubahan kepada ramalan infalasi 2018 yang kekal di paras 2.6% dengan 2.2% pada tahun 2019.
Walaupun terdapat pemotongan dalam ramalan pengangguran kepada 4.5% pada 2018 dari 4.7%, namun ramalan pertumbuhan pendapatan diturunkan oleh bank pusat.
Gabenor BoE Mark Carney enggan mengulas tentang bilakah bank pusat akan menaikkan kadar faedah walaupun sebelum itu menegaskan, dua kenaikan kadar faedah dalam tempoh tiga tahun ini adalah tidak mencukupi.
 Pihak BoE mengandaikan peralihan yang lancar dalam proses Brexit, di mana perancangan kontinjensi telah disediakan untuk berhadapan dengan apa jua kemungkinan.
Beliau juga dilihat yakin terhadap pertumbuhan global dengan pengukuhan pelaburan yang mana cenderung meningkatkan kadar faedah. Walaubagaimanapun, Carney masih melihat kelemahan pelaburan di UK.
Terdapat juga komen tentang tren perniagaan dan sektor eksport yang mampu memberi impak besar kepada perancangan kenaikan kadar faedah.
Sejak daripada pengumuman polisi monetari pukul 7 malam pada Khamis sehinggalah sidang media Carney pukul 7.30 malam, matawang GBP terus melemah berikutan tidak banyak perkara yang meyakinkan untuk bank pusat menaikkan kadar faedahnya dalam masa terdekat.


Matawang Kiwi dan Aussie Bergerak Perlahan Menjelang Krismas

Dolar New Zealand menguat sedikit pada hari ini berbanding US dolar pada Khamis yang disokong oleh data pertumbuhan ekonomi lebih pantas pada suku ketiga, manakala Aussie masih melemah dalam dagangan hari ini.
Nzd/Usd naik 0.23% ke paras 0.7325.
Statistik pertumbuhan ekonomi New Zealand hari ini menunjukkan peningkatan sebanyak 1.1% berbanding suku kedua 0.7% dan melebihi jangkaan penganalisis iaitu 0.9%.
 Aud/Usd masih hampir tidak berubah yang didagangkan berhampiran harga penutup dalam sesi Rabu di paras 0.7230. Pasangan matawang ini dilihat semakin menghampiri paras terendah enam bulan lalu di 0.7250.
Walaubagaimanapun, matawang greenback (USD) masih lagi disokong oleh pengetatan polisi oleh Federal Reserve  iaitu kenaikan kadar dari 0.50% kepada 0.75%. Selain itu, jangkaan tiga kali kenaikan The Fed menjadi perkara penting yang akan menguatkan US dolar pada 2017.
Dalam tempoh ini, dijangka dagangan adalah kecil dari segi volume (jumlah) dalam pasaran tukaran matawang (forex market) berikutan cuti umum Krismas hujung minggu ini.


Kedudukan Terkini Matawang Dalam Pasaran Asia, U.S Dolar Menyusut

Matawang U.S dollar menyusut dalam pasaran Asia, manakala matawang lain seperti euro, pound dan yen melonjak naik berikutan kenyataan Fed terhadap perlaksanaan polisi 2018, ditambah dengan jangkaan bahawa Jay Powell akan menduduki kerusi The Fed.
USD/JPY menyusut sebanyak 0.21% kepada 113.94, manakala AUD/USD mengukuh sebanyak 0.51% kepada 0.7716, EUR/USD mengukuh sebanyak 0.31% kepada 1.1655 dan GBP/USD mengukuh sebanyak 0.27% kepada 1.3281 setakat jam 11.50 pagi.
Berdasarkan laporan pada awal pagi hari ini, pembuat dasar Federal Open Market Committee (FOMC) bersetuju untuk mengekalkan kadar faedah dan menekankan bahawa pertumbuhan ekonomi U.S semakin mengukuh. Menurut penganalisis, Fed memberikan tanda-tanda bahawa kadar faedah dijangka akan dinaikan pada bulan hadapan.
 Manakala, Australia melaporkan laporan yang positif apabila negara itu mencatat lebihan dalam imbangan perdagangan pada bulan September sebanyak AUD1.745 billion berbanding jangkaan yang mensasarkan AUD1.200 billion.
Indeks U.S dolar yang mengukur kekuatan greenback berbanding enam matawang lain menyusut sebanyak 0.29% kepada 94.43 setakat jam 11.50 pagi.
Selain itu, data terbaru sektor pekerjaan Amerika Syarikat merekod tambahan 235,000 pekerjaan pada Oktober lebih daripada jangkaan pasaran 202,000. Walaubagaimanapun, data pada September telah dikaji semula daripada 135,000 kepada 110,000.
Pengukuhan GBP berbanding U.S dolar adalah disebabkan peningkatan dalam pertumbuhan sektor pembuatan dan jangkaan bahawa Bank of England (BoE) akan meningkatkan kadar faedah pada dalam minggu ini.


Inventori Minyak Mentah Amerika Syarikat Kekal Meningkat!

Institut Petroleum Amerika (API) melaporkan pada lewat Selasa bahawa inventori minyak mentah melonjak sebanyak 5.8 juta tong pada minggu berakhir 27 Januari lalu.
Dalam masa yang sama, stok sulingan meningkat sebanyak 2.3 juta tong dan bekalan petrol melonjak sebanyak 2.9 juta tong.
 Bagaimapun, inventori logam hitam di Cushing, Oklahoma direkod menjunam sebanyak 900,000 tong.
Anggaran tersebut seterusnya diikuti dengan laporan rasmi daripada Jabatan Tenaga AS. Penganalisis menjangkakan data dari jabatan tersebut akan dilaporkan meningkat sebanyak 3.063 juta tong.
Kritikan dan Dasar Terkini Trump Telah Menghumban US Dollar ke Paras Terendah Dalam Sesi Ini


Setelah Dibuka 140 Pips Lebih Tinggi, USD/CAD Melonjak Lagi 170 Pips!

Pasaran minyak mentah global merosot dengan kejatuhan harga minyak pada kadar tidak normal selepas rundingan Pertubuhan Negara-negara Pengeskport Petroleum (OPEC) bersama rakan sekutunya OPEC+ gagal mencapai kesepakatan.
Rusia tidak memberi kata persetujuan untuk rancangan pengurangan pengeluaran minyak mentah dalam usaha untuk membendung penurunan harga minyak sebelum ini akibat terkesan oleh wabak Coronavirus COVID-19.
Arab Saudi sebagai pengekport terbesar OPEC bertindak menurunkan harga minyak mentah mereka dan mengumumkan peningkatan pengeluaran yang dilihat sebagai tindakan protes terhadap keputusan Rusia.
Situasi perang harga tersebut telah menyebabkan kejatuhan harga minyak sehingga 30% dan menjadi faktor utama penyusutan dagangan matawang dolar Kanada dalam pasaran.
Pembukaan sesi pasaran Asia pagi ini menyaksikan perbezaan jarak (gap) harga pada carta pasangan matawang USD/CAD sehingga 140 pips di paras lebih tinggi berbanding penutupan harga minggu lalu.
Harga dibuka sekitar paras 1.35900 lebih tinggi berbanding harga yang ditutup pada minggu lalu sekitar 1.34200.
Sentimen pasaran minyak yang negatif telah melonjakkan harga sekitar 170 pips pada sesi Asia mencapai paras ketinggian 1.37570 iaitu paras tertinggi yang pernah dicapai sejak dagangan Mei 2017 yang lalu.
 Namun harga kembali membuat penurunan lebih 100 pips semula menuju pembukaan sesi pasaran Eropah.
Dengan risiko pada dagangan minyak mentah bakal menyokong kenaikan lebih tinggi harga pada carta USD/CAD dengan penyusutan pada harga minyak dalam pasaran.
Jika kenaikan melepasi paras 1.38000, harga akan mencatatkan paras ketinggian terbaru sejak dagangan 2016.
Namun jika penurunan harga berlaku, zon RBS (resistance become support) pada 1.34600 dilihat akan menjadi tumpuan harga semula di mana paras tersebut diuji pada Februari lalu.
Pelabur akan terus pantau perkembangan isu minyak mentah dan situasi perang harga yang dicetuskan oleh Arab Saudi dan respon oleh negara pengeluar minyak yang lain.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Gagal Tembusi Resistance 1.33300, Momentum Lonjakan Sterling Mula Pudar

Matawang Pound Sterling sedikit melemah berbanding USD pada dagangan Khamis berikutan para pelabur sedang bersiap sedia menantikan perkembangan Brexit seterusnya di mana Perdana Menteri Britain, Theresa May akan cuba untuk mendapatkan kelulusan perjanjian Brexitnya, selepas ahli Parlimen dengan undian majoriti memilih penangguhan tempoh Brexit UK dari Kesatuan Eropah.
PM May pada waktu ini akan menggandakan usaha beliau untuk mendapatkan kelulusan di Parlimen selepas dua kali undian sebelum ini tidak memihak kepadanya. Beliau meletakkan tekanan terhadap para penggubal undang-undang yang tidak sealiran dengannya dengan mengancam akan melanjutkan lagi tempoh masa Brexit jika undian masih menentang beliau.
USD pada dagangan penghujung minggu terus gagal memanfaatkan peluang untuk mencatatkan kenaikan selepas data ekonomi yang dikeluarkan semalam tidak begitu cemerlang pada pandangan keseluruhan.
Kadar harga barangan import mencatatkan kenaikan ke paras 0.6% berbanding 0.1% sebelum ini dan lebih tinggi berbanding kenaikan jangkaan pada 0.3%.
Jumlah rakyat Amerika yang memohon borang faedah pengangguran meningkat tetapi pada kadar yang sedikit sementara data jualan rumah baru di Amerika Syarikat turut merosot untuk bacaan bulan Januari.
Jika diperlihatkan pada pergerakan harga chart pasangan matawang GBP/USD, harga bergerak sedikit perlahan jika dibandingkan pergerakan harga pada hari-hari sebelumnya.
Dagangan GBP/USD semalam dilihat menyentuh paras resistance 1.33300 dan turun menguji paras RBS (resistance become support) 1.32300 beberapa kali namun gagal meneruskan penurunan ke paras yang lebih rendah.
 Dagangan terus bersambung pada sesi pasaran Asia pagi ini di mana harga telah dibuka lebih rendah dari paras Magic Pivot 1.3266 pada indicator Moshed Magic Line hari ini dan masih berlegar di zon RBS semalam.
Jika harga terus membuat penurunan, jangkaan destinasi yang menjadi tumpuan harga adalah pada sekitar support 1.3142 (MagicS2) yang berada pada zon tumpuan harga pada chart GBP/USD atau lebih rendah ke paras support 1.3076 (MagicS3).
Namun, jika harga kembali melonjak meneruskan momentum kenaikan sebelum ini, harga bakal menguji paras resistance 1.33300 semula dan sekiranya paras tersebut berjaya ditembusi harga, harga bakal mencatatkan paras ketinggian terbaru berkemungkinan menuju ke paras sekitar 1.3448 (MagicR3) pada indicator Moshed Magic Line hari ini.
Lihat gambar chart pasangan matawang GBP/USD di bawah untuk rujukan analisis teknikal anda. Perhatikan juga paras tumpuan harga yang digariskan pada indicator Moshed Magic Line untuk panduan tambahan bagi mengawal risiko pada posisi dagnagan GBP/USD anda.

Paras support: 1.3200, 1.3142, 1.3076.
Paras resistance: 1.3324, 1.3390, 1.3448.


Gap Besar Pasaran Forex! Le Pen Dan Macron Ke Pusingan Kedua

Matawang Euro melonjak berbanding US dolar selepas pengiraan awal undi pada pilihanraya pusingan pertama Perancis menunjukkan Emmanuel Macron dan Le Pen di landasan yang betul bagi pertemuan satu lawan satu dalam pilihanraya pusingan kedua bulan depan.
Ini sememangnya senario yang telah dijangka oleh pasaran sebelum ini, di mana kedua-dua calon telah mendahului tinjauan-tinjauan pendapat yang dibuat selama beberapa bulan lepas.
Pasangan matawang Eur/Usd menguat sebanyak 1.9 peratus dalam dagangan awal di Auckland yang mencapai paras 1.0933 bersamaan kenaikan lebih dari 200 pip.
Bermakna kita akan melihat gap ke atas bagi pasangan matawang Eur/Usd dan tidak lupa juga kepada pasangan matawang yang melibatkan matawang Euro seperti Eur/Gbp, Eur/Jpy dan lain-lain.
Jadi kenapa agaknya Euro menguat? Hal ini kerana Macron yang terpilih sebagai calah seorang calon di pusingan kedua akan mengelakkan kebimbangan pelabur terhadap senario persaingan antara Le Pen (anti-EU) dan Melenchon (Komunis) yang akan memberi risiko kepada pasaran Eropah.
 “Keputusan hari ini adalah senario yang sempurna bagi pasaran,” kata Sebastian Galy, penganalisis di Deustche Bank AG New York.
Dari perspektif pasaran, matawang Euro sudah tentu mendapat banyak kerugian jika Le Pen dan Melenchon terpilih ke pusingan kedua di mana senario ini sebenarnya telah mengesahkan ketidakstabilan politik Perancis siapa pun yang menang antara mereka.
Paling baik bagi pasaran Eropah adalah jika Macron dan Fillon terpilih dan ia akan menentukan kestabilan politik di negara Perancis sekurang-kurangnya dalam jangka pendek.
Dalam konteks ini, senario yang terjadi hari ini tidaklah begitu ekstrim di mana Macron berjaya ke pusingan kedua sekaligus memberi kelegaan kepada pasaran dan politik Eropah.
Untuk rekod, pilihanraya pusingan kedua antara Le Pen dan Emmanuel Macron akan berlangsung pada 7 Mei 2017.


Jangan Tangguh, Catat Dalam Kalendar Anda!

Sebelum memulakan trading anda minggu ini, tandakan pada kalendar anda berita penting minggu ini.
Ingat, dalam trading plan senaraikan sekali berita yang akan memberi kesan besar kepada pasaran.
Kami kepilkan pada artikel ini kalendar yang diperoleh daripada Forex Factory untuk anda.
 Selamat trade minggu ini, hati-hati, pastikan pengurusan risiko dan capital sangat bagus.
Sumber : Forex Factory
Anda trader part time? Baca artikel penting ini.


Selepas Minit FOMC Diteliti, EUR/USD Semakin Menyusur Lebih Rendah

US dolar sudah mula menunjukkan pengukuhannya semula pada dagangan sesi New York semalam ketika laporan minit mesyuarat FOMC untuk bulan Jun diberikan tumpuan pada awal pagi tadi.
Tiada kejutan, pasaran meneliti keputusan bank pusat untuk mengekalkan kadar faedah sementara beberapa ahli cenderung untuk kenaikan kadar sebanyak 25 mata asas bakal dilaksanakan selepas ini.
Data-data penting melibatkan sektor pekerjaan Amerika Syarikat (AS) beserta tinjauan sektor perkhidmatan akan diteliti pada sesi New York malam nanti sebelum tumpuan seterusnya beralih pada laporan pekerjaan NFP di penghujung minggu.

Dengan kembalinya semula pengukuhan US dolar, dapat diperhatikan pergerakan harga pada carta pasangan mata wang EUR/USD semakin memaparkan corak penurunan pada Rabu semalam.
Harga yang terhalang di bawah paras Moving Average 50 (MA50) pada rangka masa 1 jam di carta tersebut mengakhiri dagangan penghujung sesi New York sekitar 1.08500.
 Penurunan lanjut akan dijangkakan untuk harga melepasi paras terendah minggu lalu sebelum menguji zon tumpuan pada 1.08000.
Jika diteruskan lebih rendah, harga boleh mencecah hingga ke sekitar 1.07000 yang juga merupakan antara paras tumpuan buat harga sebelum ini.
Namun jika berlaku lonjakan semula harga melepasi halangan MA50, zon 1.09000 akan cuba utnuk diatasi sebelum kenaikan lebih tinggi berlaku.
Paras 1.10000 kekal menjadi rintangan untuk dicapai semula harga dan jika dilepasi, harga akan catatkan paras ketinggian terbaru 9 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan IEA Berbeza Dengan OPEC, Harga Minyak Bercampur Dalam Pasaran Asia

Harga minyak bercampur dalam sesi dagangan Asia pada hari Rabu, harga minyak mentah WTI terus jatuh sejak semalam berikutan kenyataan International Energy Agency (IEA) menyatakan kesangsian terhadap kenyataan bahawa pasaran minyak semakin mengetat.
Minyak mentah WTI (West Texas Intermediate) bagi kontak penghantaran Disember jatuh sebanyak 1.15% kepada $55.06 setakat jam 9.55 pagi. Harga semasa kini bergerak di bawah paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $61.48 setong iaitu naik sebanyak 0.08% setakat jam 9.55 pagi. Harga kini sedikit tersasar daripada harga tertinggi 2 setengah tahun lalu iaitu pada $64.65 setong.
Harga minyak Brent kini sudah jatuh sebanyak 5% pada hari Selasa dan Rabu sejak mencapai paras tertinggi tahun 2015.
Menurut ANZ Bank, harga minyak mentah jatuh menjunam selepas IEA menyatakan kesangsian terhadap laporan pasaran minyak pada tahun 2018.
 Pada hari Selasa IEA mengurangkan sasaran pertumbuhan permintaan sebanyak 100,000 tong setiap hari pada tahun ini dan tahun akan datang. Bacaan jangkaan tersebut tersebut menjadi 1.5 juta tong pada tahun 2017 dan 1.3 juta tong pada tahun 2018.
Kenyataan IEA berbeza dengan Organisasi Negera Pengeksport Petroleum (OPEC) yang menyatakan bahawa pasaran minyak akan menunjukkan pertumbuhan yang kukuh dalam permintaan.
Pengeluaran minyak U.S meningkat sebanyak 14% sejak pertengahan 2016 kepada 9.62 juta tong. Data rasmi laporan minyak oleh Energy Information Administration (EIA) akan dikeluarkan pada hari Rabu.
Menurut pelabur, laporan IEA akan memberi tekanan pada OPEC untuk mengetatkan pengeluaran.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil.


Britain Boleh Menggunakan Polisi Monetari Ketat atau Longgar

Gabenor Bank of England (BoE) Mark Carney dalam ucapannya semalam pada Isnin membincangkan tentang sasaran inflasi dan kestabilan ‘harga’ dalam ekonomi Britain.
Kestabilan harga adalah objektif utama bank pusat ini, tetapi ia adalah atas budi bicara Majlis Polisi Monetari (Monetary Policy Committee, MPC) untuk mencapai objektif ini. Hal ini disebabkan, rakyat U.K. sendiri boleh menilai kestabilan dalam pertumbuhan ekonomi, pasaran pekerjaan dan pendapatan.
Selepas undian Brexit Jun 2016, Carney sebagai Gabenor BoE mengambil keputusan untuk menurunkan kadar faedah dari 0.50% kepada 0.25% pada Ogos, dalam usaha untuk mengelakkan kejutan permintaan dari luar (external shock).
 Walaupun kadar telah diturunkan, BoE masih menjangkakan perbelanjaan akan semakin perlahan pada 2017 berikutan harga import semakin tinggi yang disebabkan kelemahan Pound.
Perkembangan dalam perbelanjaan rakyat akan terus diteliti oleh BoE bagi mendapatkan sebarang isyarat jika ada risiko dalam hal ini. Sebarang risiko dalam perbelanjaan rakyat akan menyukarkan BoE mencapai sasaran inflasi.
Carney menyatakan, perbelanjaan pengguna ketika ini terus meningkat dengan pertumbuhan ekonomi global yang semakin kukuh. Ini bermaksud terdapat potensi peningkatan pertumbuhan ekonomi Britain di masa akan datang.
Selepas ucapan beliau, tiada sebarang pergerakan pasaran yang signifikan khususnya dalam ‘forex market’, dengan pasaran ketika ini memberi tumpuan kepada ucapan Brexit oleh Perdana Menteri Theresa May.


Sendunya Pergerakan Pasaran! Kenapa Ni?

Pasaran mata wang terus bergerak perlahan pada sesi dagangan Khamis walaupun telah diperlihatkan dengan data berimpak tinggi dari Amerika, jualan runcit untuk bulan Oktober.
Meneliti data yang diterbitkan pada sesi terdahulu, Jabatan Perdagangan mendedahkan jualan runcit AS melonjak melebihi jangkaan pada bulan lalu dengan kenaikan 1.3% berbanding 1.0% yang diramalkan pasaran.
Angka yang dicatatkan ini secara tidak langsung menjejaskan harapan pelabur bahawa inflasi sedang menurun dan kenaikan kadar faedah akan diperlahankan.
Sungguhpun begitu, pasaran gagal memberi reaksi ketara, menyaksikan kebanyakan mata wang utama termasuk US dolar kekal didagangkan mendatar pada sesi Asia.
 Malah, ketegangan geopolitik yang dibimbangi pelabur telah pudar selepas Presiden AS Joe Biden memberitahu sekutu G7 dan NATO bahawa peluru berpandu yang menghentam Poland berkemungkinan daripada Ukraine.
Ketika penulisan, indeks dolar yang mengukur kekuatan dolar greenback didagangkan pada sekitar harga 106.35 berbanding sekumpulan mata wang utama.
Sementara itu, pound pula didagangkan sedikit berubah pada sekitar paras tertinggi 2 setengah bulan, gagal memanfaatkan data inflasi UK yang melonjak ke tahap terkuat baharu 41 tahun pada bulan Oktober dengan kenaikan 11.1%.
Dagangan euro turut bergerak mendatar pada sekitar tahap tertinggi 3 bulan berbanding dolar greenback.
Di sisi lain, dolar Aussie dan New Zealand jatuh sedikit semalaman, sebagai tindak balas kepada data AS, dan stabil dalam dagangan sesi Asia.


GBP/USD Bakal Terjun Lagi Menjelang NFP Malam Ini?

Dagangan Sterling kembali mencatatkan siri penurunan semula selepas matawang tersebut berjaya mengukuh pada dagangan minggu lalu. Isu Brexit akan terus mempengaruhi pergerakan harga buat GBP dengan tarikh rasmi pengunduran Britain dari Kesatuan Eropah (EU) semakin hampir.
Dagangan GBP berbanding USD merekodkan kejatuhan terbesar mingguan dalam tempoh tujuh minggu dagangan pada Khamis selepas sumber dari Britain dan Kesatuan Eropah melaporkan rundingan Brexit menemui jalan yang buntu.
Pegawai perundingan EU telah menolak cadangan terbaru pelan Brexit berkenaan isu sempadan Ireland oleh Peguam Britain, Geoffrey Cox di Brussels pada Selasa dan memberitahu beliau untuk merencanakan semula pelan cadangan sebelum kembali dibentangkan pada hari ini.
Matawang USD pula masih bergerak stabil sementara pasaran menunggu laporan data pekerjaan NFP Amerika Syarikat pada jam 9.30 malam ini.
USD pada dagangan minggu ini dilihat berjaya mengukuhkan nilai matawangnya berikutan data-data ekonomi di Amerika Syarikat yang mencatatkan bacaan yang positif memberi isyarat bahawa pertumbuhan ekonomi berada dalam keadaan yang baik.
Pertambahan pekerjaan untuk bacaan bulan Februari dijangkakan akan mencatatkan angka yang lebih rendah daripada pertambahan bulan sebelumnya. Tetapi, jangkaan pada kadar purata pendapatan di Amerika Syarikat adalah meningkat di samping kadar pengangguran yang turut dijangka menurun.
Jika dilihat pergerakan harga pada chart pasangan matawang GBP/USD semalam, harga yang menguji zon RBS (resistance become support) sekitar paras 1.31200 dilihat telah berjaya menembusi paras tersebut sebelum mencecah ke paras tumpuan pada 1.30700.
 Penurunan harga semalam itu juga dilihat telah berjaya melepasi ketiga-tiga paras support pada indicator Moshed Magic Line.
Dagangan hari ini berkemungkinan melihatkan harga menguji semula paras RBS 1.31200 berhampiran paras Magic Pivot hari ini sebelum harga kembali meneruskan penurunan jika USD berjaya meneruskan siri pengukuhannya.
Namun, jika harga kembali membuat kenaikan semula, jangkaan destinasi yang menjadi tumpuan harga adalah pada sekitar resistance 1.32000 atau paras 1.3229 (MagicR2) pada indicator Moshed Magic Line.
Lihat gambar chart GBP/USD di bawah untuk rujukan analisis teknikal anda. Perhatikan juga paras tumpuan harga yang digariskan pada indicator Moshed Magic Line untuk membantu anda mengawal risiko pada posisi dagangan dengan baik.

Paras support: 1.3037, 1.2994, 1.2920.
Paras resistance: 1.3155, 1.3229, 1.3272.


Boleh Ke EUR/USD Capai Kenaikan Ke Paras 1.19000 Hari Ini?

Dagangan US dolar pada sesi New York kembali pamerkan pengukuhan semula selepas bergerak lemah utnuk beberapa sesi sebelumnya.
Pengukuhan matawang Amerika Syarikat (AS) tersebut adalah didorong oleh data tuntutan faedah pengangguran di AS yang diterbitkan. Walaupun masih tinggi, namun bacaan terbaru adalah yang pertama kali sejak Mac mencatatkan bacaan bawah 1 juta iaitu 963,000.
Dapat dilihat pergerakan harga pada carta pasangan matawang EUR/USD mula membuat penurunan semula selepas mencapai paras ketinggian harian semalam pada 1.18600.
Matawang Euro turut bergerak lemah ekoran faktor peningkatan kes Coronavirus di Eropah. Jerman dilaporkan lebih 1,200 kes baru, peningkatan kes harian terbesar dalam tempoh lebih 3 bulan.
Perkembangan vaksin terus dipantau pelabur dengan laporan positif akan kembali meningkatkan keyakinan pelabur dalam pasaran.
Penurunan harga pada carta EUR/USD kembali ke zon RBS (resistance become support) pada 1.18000.
 Harga dilihat masih bergerak di atas paras sokongan Moving Average 50 (MA50) dengan jangkaan pergerakan harga akan menguji paras tersebut.
Jika gagal bergerak lebih rendah, harga dijangka akan kembali pantul membuat kenaikan semula menuju zon resistance 1.19000.
Namun jika penurunan harga berjaya lepas zon RBS 1.18000, paras sokongan pada 1.17200 dilihat akan menjadi tumpuan harga.
Tumpuan pelabur akan terarah pada data pertumbuhan GDP Eropah untuk suku kedua pada sesi Eropah serta data jualan runcit AS yang akan diterbitkan pada sesi New York.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Powell Kembali Bersuara Mengenai ‘Tapering’! Apa Reaksi USD?

Raja matawang US dolar kembali mendapat sokongan selepas Pengerusi Federal Reserve (Fed), Jerome Powell mengatakan bahawa bank pusat AS berada di landasan untuk memulakan pengurangan pembelian bon.
Berucap di persidangan dalam talian yang dihoskan oleh Bank Pusat Afrika Selatan pada Jumaat, Powell turut menambah bahawa jika ekonomi berkembang seperti yang diharapkan Fed, pelaksanaan pengurangan ini akan selesai pada separuh tahun 2022.
Walaupun begitu, beliau menegaskan bahawa setelah pengurangan pembelian bon berakhir, ia tidak bermakna bank pusat akan terus menaikkan kadar faedah selepas itu.
Selain itu, Powell turut mengulas mengenai inflasi, di mana ia dijangka akan terus meningkat lebih tinggi hingga tahun berikutnya. Namun, Fed masih meramalkan ia akan turun ke sasarannya pada 2%.
 Malah, beliau turut mengatakan sekiranya inflasi dilihat masih berterusan, Fed akan menggunakan alat monetari mereka untuk menstabilkannya.
Susulan daripada itu, dolar greenback memadamkan sebahagian daripada kerugiannya pada hari Jumaat, tetapi ia tetap ditutup merah dengan penyusutan 0.16%.
Pada sesi Asia, indeks dolar yang mengukur kekuatan dolar greenback berbanding sekumpulan matawang utama diperdagangkan stabil pada 93.63.
Sementara, indeks saham AS pula merosot susulan kenyataan Powell mengenai inflasi akan meningkat lebih tinggi dan lebih lama. S&P 500 berakhir dengan kerugian 0.11%, manakala NASDAQ pula hilang 0.82%.


Sentimen Terkini Pasaran Forex Setakat Pada Petang Ini : GBP Matawang Terkuat

Matawang US dollar masih lemah berbanding beberapa matawang utama yang lain pada awal sesi Eropah. Matawang greenback pada mulanya sedikit menguat, namun melemah semula selepas ketidaktentuan politik di Itali semakin reda.
Indeks US dollar yang mengukur kekuatan matawang greenback berbanding matawang utama yang lain susut 0.17% setakat pada pukul 2.47 petang dengan pair EUR/USD ketika ini cuba meneruskan kenaikannya pada Khamis.
Major pair EUR/USD membuat kenaikan sebanyak 0.27% dengan GBP/USD naik sebanyak 0.28%. USD/JPY pula susut 0.20%, USD/CAD hampir tidak berubah dengan hanya susut 0.02%. USD/CHF membuat penurunan sebanyak 0.08%. AUD/USD hampir tidak berubah dengan hanya susut 0.01% dan NZD/USD merekodkan kenaikan 0.13%.
 Matawang paling kuat setakat ini adalah GBP dan Euro, manakala matawang paling lemah adalah AUD. Dengan menggabungkan matawang paling kuat dan lemah, pair GBP/AUD naik sehingga 0.27% dengan pair EUR/AUD naik 0.25%.
Euro ketika ini membuat kenaikan dan menjadi matawang kedua terkuat pada awal sesi Eropah apabila ketegangan politik Itali dilihat semakin reda. Kini pasaran menjangka pilihanraya semula akan dijalankan selepas rundingan pembentukan kerajaan sebelum ini bertemu jalan buntu. Antara faktor yang membantu sentimen pasaran Eropah juga adalah komen pemimpin 5-star movement yang berkata mereka tidak berniat untuk membawa Itali keluar daripada Euro.
AUD pula menjadi matawang paling lemah selepas data CAPEX (capital expenditure) meleset daripada jangkaan pasaran pagi tadi. Bacaan hanya merekodkan kenaikan 0.4% berbanding jangkaan 1.0%. Selain itu, negara jiran Australia, New Zealand turut merekodkan data yang kurang baik dengan indeks keyakinan perniagaan ANZ jatuh ke paras -27.2 berbanding jangkaan -23.4.
Matawang GBP pula adalah matawang terkuat pada awal sesi Eropah. Namun, tiada sebab jelas yang menyokong kepada kenaikannya setakat ini.


Terima Kasih Powell, Pelabur Senyum Tengok Emas Terbang Hari Ini

Emas diperdagangkan lebih tinggi pada sesi Asia selepas meraih keuntungan daripada kejatuhan hasil perbendaharaan AS 10 tahun dan US dolar susulan kenyataan dovish Pengerusi Federal Reserve (Fed), Jerome Powell.
Ketika berucap di hadapan Kongres pada sesi New York, Powell mengatakan inflasi telah meningkat dengan ketara dan kemungkinan ia akan terus menokok dalam beberapa bulan akan datang sebelum kembali menurun.
Susulan itu, bank pusat dikatakan akan terus memberi sokongan yang kuat sehingga pemulihan ekonomi selesai. Pada masa ini, Fed akan memberi perhatian untuk meningkatkan pekerjaan.
 Hasil bon AS 10 tahun menjunam lebih rendah susulan kenyataan itu dengan menurun kepada 1.33%, dari tahap 1.42% yang dicapainya selepas data inflasi AS dikeluarkan. Penyusutan ini turut mengheret US dolar untuk mengurangkan keuntungan yang diraih susulan data inflasi AS yang memberangsangkan.
Ini sekali gus telah mendorong harga emas lebih tinggi ke paras ketinggian empat minggu untuk didagangkan mengukuh pada $1,827 per auns pada sesi Asia hari ini. Sementara, niaga hadapan emas pula menguat pada $1,829 per auns.
Harga emas telah menguat sebelum ini susulan bacaan data inflasi AS yang terus menunjukkan peningkatan lebih tinggi pada bulan Jun, menyebabkan pelabur bergegas mencari perlindungan daripada logam berharga itu yang dianggap sebagai lindung nilai inflasi.


Analisis Teknikal NZD/USD – Timeframe H1 – 28/8/2018

Pergerakan harga bagi matawang US dollar semalam dilihat agak perlahan dan sedikit lemah berbanding matawang-matawang utama yang lain. Sentimen semasa yang tidak menyokong kekuatan nilai USD sedikit membuatkan para pelabur agak berhati-hati dalam pasaran. Terbaru, Amerika Syarikat dan Mexico dilaporkan telah mencapai kesepakatan dalam rundingan NAFTA. Presiden Trump sebelum ini telah mengkritik dasar kenaikan kadar faedah di US dan seterusnya Gabenor FED, Jerome Powell dalam ucapannya seperti menginginkan fasa kenaikan kadar faedah yang agak perlahan. Pasaran di dalam keadaan yang agak stabil (risk-on), sedikit sebanyak telah mempengaruhi pergerakan harga bagi matawang NZD. Nilai matawang New Zealand dollar dilihat agak positif dimana sebelum ini laporan jualan runcit suku tahun di New Zealand turut mencatatkan bacaan yang baik daripada jangkaan.
Secara teknikal, pergerakan harga bagi pasangan matawang NZD/USD masih lagi berada di bawah support 0.67100 di mana harga telah menyentuh paras tersebut pada sesi pasaran Asia hari ini sebelum membuat penurunan semula. Sejak sesi pasaran Asia dibuka hari ini, harga dilihat masih bergerak di antara julat harga semalam iaitu di 0.67014-0.66691. Pergerakan harga yang perlahan dan agak mendatar sejak semalam masih belum menembusi (breakout) garisan Moving Average 100 (MA100) dan harga semasa bergerak di sekitar paras 0.66700 setakat jam 4.20 petang. Jika harga berjaya menembusi (breakout) paras resistance 0.67100, resistance terdekat berkemungkinan dicapai harga di sekitar paras 0.67500. Namun, jika harga terus didagangkan lemah, tumpuan adalah paras support 0.66700 dimana jika harga mampu menembusi (breakout) paras tersebut, harga berpotensi mencapai penurunan ke paras support 0.66200.

Paras support: 0.66697, 0.66533, 0.66374.
Paras resistance: 0.67020, 0.67179, 0.67343.


Adakah Kenaikan Harga Pada EUR/USD Mampu Dikekalkan Menjelang Laporan Pekerjaan NFP?

Dagangan harga pada pasangan matawang EUR/USD dilihat mula menunjukkan corak pergerakan menaik harga selepas mencecah ke paras terendah tiga minggu di sekitar zon support pada 1.11800.
Momentum pengukuhan USD pada minggu ini mula lemah berikutan pelabur yang berwaspada terhadap dagangan USD menjelang laporan data pekerjaan NFP Amerika Syarikat pada Jumaat ini.
Turut menimbulkan kebimbangan pelabur, laporan data pekerjaan dalam sektor swasta yang dikeluarkan semalam yang mencatatkan angka pertambahan yang lemah berbanding jangkaan pasaran.
Sementara matawang Euro pula cuba untuk mencari kekuatan kembali dalam situasi sentimen pasaran yang semakin pulih.
Antara faktor yang menyumbang pada pemulihan sentimen pasaran adalah jangkaan optimis terhadap perkembangan rundingan dagang antara dua ekonomi gergasi dunia iaitu Amerika dan China yang dilaporkan sudah menghampiri fasa-fasa akhir rundingan.
Pergerakan harga pada EUR/USD telah membuat kenaikan dari paras support sekitar 1.11800 dan dagangan semalam melihatkan harga mencapai paras resistance MagicR3 pada indicator Moshed Magic Line sebagai paras tertinggi dagangan harian sebelum mula bergerak mendatar.
 Dagangan yang bersambung pada hari ini juga melihatkan pergerakan lemah harga yang mendatar di antara paras Magic Pivot 1.1227 dan juga resistance 1.1256 (MagicR1).
Jika harga membuat penurunan hari ini, jangkaan paras yang bakal dituju harga adalah pada support 1.11800 untuk harga menguji semula paras tersebut yang masih gagal ditembusi sebelum ini.
Namun, jika harga berjaya menyambung momentum awal kenaikan, paras resistance pada 1.12700 berkemungkinan akan ditembusi sebelum harga menuju ke paras sekitar 1.13000 dan juga resistance MagicR3 pada indicator Moshed Magic Line dengan catatan sekitar 70 pips kenaikan.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1201, 1.1171, 1.1145.
Paras resistance: 1.1256, 1.1282, 1.1311.


Donald Trump Tandatangani Perjanjian USMCA, Akhiri Perjanjian Terburuk NAFTA

Presiden Amerika Syarikat Donald Trump secara rasmi telah menandatangani perjanjian perdagangan Amerika Utara baru pada Rabu, dalam sebuah majlis yang bertempat di pekarangan White House dan turut dihadiri kira-kira 400 tetamu.
Perjanjian antara Amerika, Mexico dan Kanada (USMCA) ini akan menggantikan Perjanjian Perdagangan Bebas Amerika Utara 1994 (NAFTA) yang disifatkan sebagai perjanjian terburuk A.S oleh Trump.
Namun begitu, terdapat juga terma-terma perjanjian NAFTA akan diteruskan di bawah USMCA manakala antara perubahan yang dilakukan pula termasuk perdagangan digital dan peningkatan akses A.S ke pasaran tenusu Kanada.
Antara perubahan paling menarik perhatian adalah peraturan baru untuk syarikat pembuatan kereta, yang bertujuan meningkatkan pengeluaran dan pekerjaan di A.S.
 A.S juga menawarkan lebih $27 juta geran kepada Mexico untuk membantu menguatkuasakan undang-undang buruh dan menangani isu berkaitan seperti pekerja kanak-kanak dalam sektor pertanian.
Setelah disahkan oleh Mexico pada Disember lalu dan Amerika Syarikat pada Rabu, kedua-dua negara kini menantikan pengesahan daripada Kanada.
Dengan termeterainya perjanjian ini, ia menandakan satu lagi kemenangan buat Trump selepas perjanjian perdagangan fasa 1 yang ditandatangani bersama China 15 Januari lalu walaupun perbicaraan pemecatan beliau sebagai presiden sedang berjalan.
Ekoran siasatan pemecatan beliau yang dicetuskan oleh Demokrat, Trump didapati mengecualikan mereka daripada majlis tersebut walaupun pihaknya turut memainkan peranan penting dalam meluluskan perjanjian itu di peringkat Dewan Perwakilan dan Senat.
Beliau juga tidak menyebut mengenai sumbangan yang dilakukan oleh Speaker Dewan Perwakilan atau ahli demokrat lain, tetapi Wakil Perdagangan A.S Robert Lighthizer mengakui peranan yang dimainkan oleh ahli Dewan banyak membantu dalam penyelesaian perjanjian itu.


Artikel Ini Khas Bagi Yang Menanti Pengumuman ECB Malam Ini!

Euro meningkat berbanding Dollar pada Khamis berikutan kebanyakan pelabur menanti pengumuman ECB yang pasti bakal memberi kesan besar buat Euro.
Pelabur meneliti sama ada ECB bakal memanjangkan tempoh pembelian asset sehingga Mac 2017.
Pertumbuhan ekonomi dan inflasi di negara itu kekal melemah, walaupun bank pusat terbabit telah mengurangkan kadar faedah ke rekod terendah serta pelonggaran kuantitatif bernilai 1.2 trillion euro.
 Sejak program pembelian bon diumumkan pada Januari 2015, euro melemah hampir 3% berbanding US Dollar.
Dalam masa yang sama, kebanyakan penganalisis menjangkakan bahawa kadar tidak akan berubah pada hari ini.
Euro meningkat 0.2% pada Rabu setinggi $1.12725.
EUR/USD, 30 minit


Kadar Faedah ‘Bank of England’ Berkemungkinan Dinaikkan – Broadbent

Dalam ucapan pada Khamis, ahli Majlis Polisi Monetari Bank of England (BoE), Broadbent menyatakan terdapat kemungkinan di mana kadar faedah dinaikkan di United Kingdom.
“Ia kemungkinan terjadi kadar faedah akan dinaikkan. Ia berkemungkinan. Ramalan kami adalah disebabkan kenaikan inflasi lebih dari jangkaan,” kata Broadbent dalam ucapan di Imperial College London.
Beliau juga mengatakan perbelanjaan pengguna di UK begitu positif di mana ia agak mengejutkan, dan hal ini tidak memberi sedikit pun sokongan kepada nilai GBP.
 Tetapi Broadbent juga mengatakan, terdapat kebimbangan kepada prospek ekonomi Britain yang melemahkan jangkaan ekonomi di masa hadapan.
Beliau mengatakan tentang potensi kemasukan pelaburan disebabkan ketaktentuan pasaran forex yang menjadi faktor menghalang pelabur yang berkemungkinan akan melabur ke UK disebabkan nilai Sterling yang lebih menarik.
Matawang Gbp menguat selepas komen beliau dengan Gbp/Usd masih lagi menguat ketika ini dan didagang di atas paras 1.2500.


EUR/USD Sambung Lagi Naik Ke Paras Tertinggi 9 Minggu!

Tiada perubahan pada sentimen pasaran semasa menyaksikan US dolar kekal didagangkan lemah pada Selasa semalam.
Raja mata wang itu berterusan mengalami susut nilai berbanding kebanyakan mata wang utama dengan turut dihimpit oleh bacaan data-data ekonomi terbaru.
Jumlah tawaran pekerjaan di Amerika Syarikat (AS) pada Februari dilaporkan menurun dengan catatan angka di bawah 10 juta, kali pertama untuk tempoh hampir 2 tahun.
Ini menyusuli rentak suram data indeks PCE dan tinjauan sektor pembuatan AS yang diterbitkan sebelum ini, mendorong Federal Reserve (Fed) untuk semakin memperlahankan dasar monetari mereka.
Situasi ini semestinya memberi kelebihan kepada mata wang Euro untuk menyambung lagi peningkatan nilainya ke paras lebih tinggi berbanding US dolar minggu ini.

Dapat diperhatikan pergerakan harga pada carta pasangan mata wang EUR/USD meneruskan lagi pendakian ke paras ketinggian terbaru mengatasi zon rintangan penting pada 1.09000.
Lonjakan pada sesi New York semalam mencapai paras 1.09700, paras harga tertinggi untuk tempoh dagangan 9 minggu.
 Kini sasaran untuk harga yang dijangka mengekalkan corak menaik itu bakal menguji paras penting pada 1.1000 dan berkemungkinan boleh melepasi ke paras lebih tinggi.
Seterusnya, sasaran terbaru bakal beralih pula pada ketinggian sekitar 1.12000 pula.
Namun jika zon 1.1000 gagal ditembusi, sebaliknya harga mula berpatah arah membuat penurunan, pelabur akan berwaspada memerhatikan sebarang petunjuk perubahan trend.
Untuk jangkaan bagi penurunan, harga dilihat akan kembali menuju zon sokongan pada 1.08000 yang dicecah pada pembukaan awal minggu ini.
Penurunan lebih rendah boleh menuju semula paras-paras tumpuan sebelum ini pada 1.07000 atau 1.06000.
Tumpuan pada sesi New York malam ini adalah kepada data pekerjaan ADP AS serta tinjauan ISM bagi sektor perkhidmatan AS yang bakal memacu pergerakan lanjut US dolar.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Krisis Bank Makin Tenat, EUR/USD Junam 240 Pips Dalam Satu Hari!

Krisis perbankan global semakin membimbangkan apabila kesan keruntuhan bank-bank gergasi di Amerika Syarikat (AS) sebelum ini telah merebak ke Eropah.
Kesinambungan keruntuhan Silicon Valley Bank (SVB) baru-baru ini, gempar pula semalam berkenaan situasi kritikal bank pelaburan gergasi di Switzerland iaitu Credit Suisse.
Panik yang tercetus itu telah membuatkan mata wang Swiss franc merosot, mengheret mata wang Eropah yang lain termasuk Euro dan Pound turut menjunam.
Sementara, sentimen risk-off pasaran itu telah kembali melonjakkan nilai mata wang US dolar ekoran permintaan terhadap safe-haven mula meningkat, begitu juga terhadap Yen Jepun.

Justeru, kejutan telah berlaku pada carta pasangan mata wang EUR/USD yang secara tiba-tiba berubah arah dan memaparkan pergerakan drastik.
Sedikit luar biasa, terjunan harian berlaku sehingga 240 pips dari paras 1.07600 hingga mencecah sekitar 1.05200.
Jadi, timbul pula persoalan adakah keputusan mesyuarat bank pusat European Central Bank (ECB) hari ini berjaya untuk mengukuhkan semula mata wang Euro?
 Jika diperhatikan, harga sedikit melantun pada penutup sesi New York dan menyambung dagangan sesi Asia pagi ini perlahan di sekitar 1.06000.
Namun, dengan corak yang telah dipaparkan, harga dilihat bakal menyambung penurunan semula menuju zon support pada 1.05000.
Seterusnya, penurunan boleh dilanjutkan ke paras 1.04000 dan catatkan paras terendah terbaru 15 minggu.
Namun, jika suasana mula reda semula dan harga dilihat meneruskan kenaikan, halangan pada 1.07000 dan paras halangan Moving Average 50 (MA50) pada rangka masa 1 jam pergerakan harga di carta EUR/USD itu perlu ditembusi untuk memberi isyarat bullish kembali.
Seterusnya, barulah harga dijangka akan menyambung semula corak kenaikan sebelum ini untuk menuju sasaran 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Masih Bullish? Zon $1.3400 Dijangka Terus Sokong Pengukuhan Harga

Memantau kepada carta pergerakan harga GBP/USD, tampaknya zon SBR (support become resistance) 1.35000 kekal membantaskan lonjakan untuk dorong harga membuat semula terjunan hampir 100 pips.
Namun penurunan yang kembali menguji zon sokongan 1.34000 dilihat seakan sedang mencerminkan percubaan untuk ‘rebounce’ sebelum kembali menterjemah corak kenaikan harga yang lebih jelas.
Pergerakan harga ketika ini nampaknya bergerak perlahan di atas zon sokongan tersebut pada sesi Asia hari ini (Isnin) yang sedang menantikan pembukaan sesi Eropah bagi memberi isyarat arah berikutnya.
Membantaskan lagi lonjakan harga pada carta GBP/USD adalah disebabkan kejutan yang diberi oleh matawang USD pada penutup dagangan minggu lalu susulan telah disokong oleh beberapa sentimen.
Yakni sentimen pasaran yang berisiko kembali mengundang selepas beberapa buah negara telah alami peningkatan kes wabak Covid-19 dan sekali gus terus memberi kelebihan kepada matawang safe-haven termasuk US dolar.
Menjadi tumpuan hangat pada minggu ini dilihat akan lebih terarah kepada terbitan data-data sektor ekonomi penting Amerika Syarikat (AS) termasuk minit mesyuarat FOMC, manakala kegusaran mengenai Brexit akan terus mempengaruhi pergerakan matawang Pound.

 Jangkaan seterusnya berkebarangkalian akan menyaksikan pergerakan harga mengorak langkah untuk menuju ke zon SBR 1.35000 setelah rintangan tersebut sering mengekang kenaikan meskipun sering diuji harga berkali-kali.
Sebuah petunjuk yang lebih jelas bakal kelihatan andai kata harga berupaya untuk menembusi zon SBR berkenaan bagi menjangkakan kemungkinan besar untuk harga terus mendaki ke zon SBR 1.36000 pula pada trend bullish.
Manakala keupayaan untuk memapar penurunan akan dilihat sekiranya harga memberi reaksi untuk cuba melepasi zon sokongan 1.34000 dan dijangka bakal mendorong harga uji paras lebih rendah lagi.
Yang mana paras terendah terbaharu 2021 serta sejak Disember 2020 sekitar 1.35530 berkemungkinan akan menjadi hala tuju selanjutnya untuk dicecah.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal GBP/USD – Timeframe H1 – 7/5/2018

Jika diperhatikan, momentum pergerakan GBP/USD di timeframe H1 masih menunjukkan potensi untuk ia meneruskan lagi penurunan bagi membentuk new LL. Walaubagaimanapun, GBP/USD juga berpotensi tinggi untuk mulai mengorak langkah bullish jika ia tidak breakout Key Support 1.3500 dengan mula membentuk pattern double bottom.
 Oleh itu, jika ia tidak breakout Key Support, GBP/USD akan bullish dan breakout Key Resistance hari ini 1.3580 dan target seterusnya yang berpotensi dicapai adalah sekitar 1.3655 atau lebih tinggi ke 1.3700 sebelum ia kembali bearish.
Manakala jika GBP/USD breakout Key Support, ia akan mencapai ke level support seterusnya iaitu 1.3450. Apapun, mood masih kuat ke arah bearish ketika ini dan sebarang kenaikan adalah retracement dan peluang untuk re-entry ‘short’ setakat ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/CAD – Timeframe H4 – 22/1/2018

 Jika diperhatikan di timeframe H4 dan Daily, secara teknikal momentum wave masih menunjukkan ke arah bearish(LH,LL,LH,LL) manakala di timeframe weekly juga ia telah membentuk bearish pattern ‘three black grows’ yang menunjukkan potensi masih ke arah bearish.
Minggu lalu, jika diperhatikan ia telah menguji harga 1.2500 dan bearish ke Key Support 1.2360 tetapi ia masih gagal untuk breakout untuk terus bearish. Jadi, selagi ia tidak breakout Key Resistance, potensi masih ke arah bearish ketika ini. Target bearish terhampir adalah ke sekitar harga Key Support Zone dan jika breakout ia akan bearish ke 1.2314/00.


3 Perkara Yang Tak Akan Dilakukan Oleh Forex Trader Berjaya!

Pasti ramai yang mengimpikan untuk bergelar seorang forex trader berjaya dengan keuntungan berlipat kali ganda. Namun, ianya bukanlah sebuah bidang kerjaya yang mudah dan memerlukan usaha yang gigih!
Justeru itu, untuk merealisasikannya, anda perlu elakkan 3 perkara ini!
1. Lupa Untuk Meletakkan Stop Loss

Forex trading merupakan pasaran terbesar di dunia. Oleh itu, ianya terdedah kepada pelbagai risiko yang tidak dijangka. Jadi, setiap forex trader perlulah sentiasa cakna dan berhati-hati dalam setiap tindakan.
Jangan biarkan kecuaian diri mengorbankan keuntungan yang bakal diperolehi. Salah satu aspek yang sentiasa dititikberatkan ialah meletakkan stop loss. Apakah fungsi stop loss?
Stop loss diletakkan pada level harga untuk meminimakan kerugian apabila graf bergerak ke arah berlawanan. Seorang forex trader yang berjaya akan sentiasa peka dan tidak akan melakukan kesilapan yang remeh begini.
2. Berhenti Belajar Sesuatu Yang Baru

Untuk menjadi seorang forex trader yang berjaya, anda mestilah sentiasa memperbaiki diri sendiri daripada sudut kemahiran dan mindset serta tidak ketinggalan zaman. Kumpulkan segala informasi baru dan data penting yang berguna untuk perjalanan trading anda!
Bukan itu sahaja! Forex trader yang berjaya turut menerokai pasaran baru dan memburu pelbagai peluang keemasan untuk mencipta lebih banyak wang. Jangan pernah takut untuk mempelajari sesuatu yang baru kerana ianya tidakkan akan merugikan anda bahkan sangat berbaloi!
3. Terlalu Banyak Mendengar Pendapat Orang Lain

Seorang forex trader yang berjaya sentiasa mempunyai pendirian yang tetap dan tidak mudah dipengaruhi oleh orang lain. Hal ini demikian kerana setiap individu punya pandangan dan situasi berbeza berbanding kita.
Jadi, hiraukan kata-kata orang lain. Teruskan melangkah dan berpegang kepada prinsip anda, bukan mereka yang dapat menentukan untung rugi anda dalam forex trading!
Kesimpulannya, anda mesti mengelakkan 3 perkara ini untuk menjadi seorang forex trader yang berjaya!
Masih ragu-ragu atau tidak tahu bagaimana untuk bermula?
Jom dapatkan buku Panduan Lengkap Mula Trade Forex sekarang!


Teliti Pergerakan Mata Wang Utama Sebelum Mulakan Dagangan Minggu Ini

Sentimen pasaran dinilai pulih pada permulaan dagangan pagi Isnin dengan harapan rangsangan ekonomi Amerika Syarikat (AS) akan menyuntik keyakinan pelabur walaupun penularan Coronavirus masih menjadi kebimbangan.
US dolar diunjur bergerak lemah pada awal dagangan minggu ini dengan perkembangan positif beberapa isu tumpuan yang meredakan kebimbangan pasaran. Antaranya isu krisis Evergrande, dan pelepasan CFO Huawei yang meredakan ketegangan antara China dan Kanada.
Sementara itu, memberi petunjuk sentimen risk-on dengan kenaikan semula indeks S&P 500 ke paras tertinggi 1 minggu, bakal memberi tekanan awal terhadap US dolar pada minggu ini.
Pelabur akan menilai petunjuk daripada sektor ekonomi tumpuan AS untuk pergerakan US dolar selepas mesyuarat FOMC lalu telah memberikan isyarat untuk pengetatan polisi oleh Federal Reserve (Fed).
Namun, momentum pengukuhan US dolar dilihat gagal dikekalkan selepas mesyuarat tersebut pada minggu lalu memberi ruang kembali untuk mata wang utama yang lain meningkat dalam pasaran.
 Mata wang Euro bergerak mendatar berbanding US dolar berikutan bacaan data sektor ekonomi Eropah pada minggu lalu dilihat kurang memberangsangkan.
Sementara Pound pamerkan pengukuhan selepas isyarat hawkish oleh bank pusat England pada mesyuarat dasar monetari Khamis lalu.
Matawang komoditi dolar Australia dan dolar New Zealand gagal meneruskan kenaikan selepas US dolar berjaya memberi tekanan semula pada penutupan dagangan penghujung minggu lalu.
Sementara dolar Kanada mencatatkan pengukuhan susulan lonjakan harga minyak mentah ke paras tertinggi 3 tahun Gangguan bekalan global telah mendesak syarikat-syarikat tenaga menarik sejumlah besar inventori minyak mentah.
Dagangan emas pula masih disokong pada zon harga $1,745 dengan kenaikan dipamerkan pada awal sesi Asia bagi pembukaan pasaran minggu ini.


Pandangan Kalendar Ekonomi Mingguan 11 – 15 Apr 2016

Yen Jepun menjadi raja pada minggu lalu, mengecewakan pegawai-pegawai Jepun. Data inflasi di UK dan Amerika Syarikat, PPI jualan runcit dan sentimen pengguna di Amerika Syarikat, keputusan kadar di UK dan Kanada, data Pekerjaan di Australia dilihat sebagai pemacu utama pasaran minggu ini.
Sedikit ulasan minggu lepas:
Pada ucapan satu panel diskusi di New York, Pengerusi Feds Puan Janet Yellen berkata ekonomi Amerika Syarikat telah mencapai kemajuan yang berterusan dan pasaran buruh menghampiri kepada ‘guna-tenaga’ penuh. Puan Yellen juga menyatakan bahawa tekanan inflasi mula membina, sekaligus membayangkan bahawa Feds akan meneruskan kenaikan kadar secara beransur-ansur.
Pengerusi Feds yang terdahulu sebelum Puan Yellen; Ben Bernanke, Paul Volcker dan Alan Greenspan yang turut mengambil bahagian pada persidangan itu menyatakan hampir keseluruhan persetujuan atas dasar ekonomi masing-masing. Adakah trend pertumbuhan ekonomi AS akan diteruskan?
Berikut adalah agenda utama dalam kalendar Forex minggu ini:
Jom kita lihat:
Selasa, 4:30 Petang
Data Inflasi UK:  Inflasi UK meningkat 0.3% pada bulan Februari tidak berubah dari bulan sebelumnya. Bacaan tersebut adalah lebih rendah daripada ramalan 0.4%. Inflasi teras, tidak termasuk barang-barang yang tidak menentu, juga kekal stabil pada 1.2%. Bacaan tertinggal jauh di bawah sasaran BoE sebanyak 2%. Inflasi UK tidak melebihi 2% sejak akhir 2013. UK CPI dijangka mencatat 0.3% pada kali ini.
Rabu, 8:30 Malam
Jualan Runcit AS:  Jualan runcit AS jatuh kurang daripada yang dijangkakan pada bulan Februari, turun 0.1% selepas disemak lebih rendah kepada -0.4% yang dicatatkan pada bulan sebelumnya. Bacaan bulan Februari mencadangkan ekonomi kekal di tahap yang kukuh walaupun terdapat beberapa kebimbangan yang ianya boleh terjerumus ke dalam kemelesetan. Sementara itu, inflasi teras yang tidak termasuk kenderaan juga menurun 0.1% selepas -0.4% pada Januari. Jualan runcit untuk bulan Mac dijangka mencapai 0.4%.
PPI AS: Harga pengeluar AS menurun 0.2% pada bulan Februari dalam kos tenaga dan makanan yang lebih rendah. Walau bagaimanapun, harga tidak berubah berbanding tahun lalu, sekaligus menunjukkan pemulihan. Bacaan tersebut sejajar dengan kenaikan 0.1% pada bulan Januari. Harga tenaga menurun 3.4%, dan harga petrol menurun 15.1% yang merupakan kejatuhan terbesar dalam setahun. Walau bagaimanapun, data pembuatan terkini menunjukkan sektor ini menunjukkan tanda-tanda pertumbuhan. PPI dijangka meningkat 0.3% pada bulan Mac.
Rabu, 10:00 Malam
 Keputusan Kadar Kanada:  Bank of Canada mengekalkan kadar tidak berubah pada 0.50% selaras dengan ramalan pasaran. BoC menyatakan bahawa prospek jangka masa terdekat adalah kekal tidak berubah daripada bulan Januari. Bank Pusat Kanada menurunkan unjuran pertumbuhan ekonomi bagi tahun ini kepada 1.4% pada bulan Januari lalu dan mengurangkan kadar dua kali pada tahun lepas untuk merangsang pertumbuhan ekonomi. Berkemungkinan BoC akan menunggu langkah fiskal belanjawan persekutuan yang akan datang pada bulan ini untuk menentukan langkah seterusnya.
Rabu, 10:30 Malam
Inventori Minyak AS:  Minggu lalu, inventori minyak mentah AS menjunam 4.9 juta tong kepada 529.9 juta tong selepas pertambahan 2.3 juta tong seminggu sebelum itu. Ahli ekonomi menjangkakan peningkatan 3.1 juta tong. inventori jatuh disebabkan oleh permintaan yang semakin meningkat daripada kilang penapis dan penurunan dalam import Amerika Syarikat. Walau bagaimanapun, inventori minyak mentah Amerika Syarikat kini masih 9.8% lebih tinggi daripada tempoh yang sama pada 2015.
Khamis, 9:30 Pagi
Data Pekerjaan Australia:  Kadar pengangguran Australia jatuh tidak disangka-sangka kepada 5.8% pada bulan Februari, daripada 6.0% pada bulan sebelumnya. Walau bagaimanapun, bilangan pekerjaan baru hampir tidak meningkat, meningkat sebanyak 300 sahaja, kerana pertambahan 15,900 pekerjaan sepenuh masa diimbangi dengan kehilangan 15,600 pekerja separuh masa. Kadar pengangguran menurun sejak semakin kurang orang mencari kerja dan kadar penyertaan jatuh kepada 64.9% daripada 65.1%. Pasaran buruh Australia dijangka berkembang dengan 18,600 pekerjaan dan kadar pengangguran dianggarkan meningkat kepada 5.9%.
Khamis, 7:00 Malam
Keputusan Kadar UK:  Bank of England mengekalkan dasar kewangan dan kadar penanda aras, menyedari bahawa pembuat dasar perlu menahan diri daripada menukar strategi sebelum referendum mengenai keahlian EU 23 Jun ini, sekaligus menjangkakan pertumbuhan akan mengekalkan momentum yang sama pada suku ini seperti pada akhir tahun lepas. Sterling telah mengalami ketidakpastian yang menyelubungi isu ‘Brexit’ dan mungkin akan meneruskan penurunan dalam masa terdekat. Walau bagaimanapun, Bank of England berkata kadar akan dinaikkan dalam tempoh tiga tahun akan datang.
Khamis, 8:30 Malam
Data Inflasi AS:  Indeks Harga Pengguna Amerika Syarikat, tidak termasuk makanan dan tenaga, meningkat 0.3% pada bulan Februari selepas kenaikan yang sama pada bulan Januari, menaikkan CPI teras tahunan sebanyak 2.3% dalam tempoh 12 bulan hingga Februari – peningkatan terbesar sejak Mei 2012. Pakar ekonomi menjangkakan kenaikan bulanan sebanyak 0.2 % dan kenaikan tahunan sebanyak 2.2%. Pengerusi Feds, Janet Yellen berkata peningkatan itu mungkin berkaitan dengan faktor-faktor sementara tetapi inflasi dijangka beransur-ansur meningkat pada bulan-bulan akan datang. Walaupun pengguna membayar lebih untuk kereta baru, penurunan 13% dalam harga petrol, mengimbangi kedua-dua peningkatan dalam CPI teras dan kenaikan 0.2% dalam harga makanan, menyebabkan CPI menguncup 0.2% pada bulan Februari selepas tidak berubah pada bulan Januari. Kedua-dua CPI dan CPI teras dijangka meningkat 0.2% pada bulan Mac.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran menurun lebih daripada yang dijangkakan pada minggu lalu, sekaligus menunjukkan pasaran buruh yang terus kukuh walaupun pertumbuhan ekonomi masih perlahan. Jumlah tuntutan baru jatuh 9 ribu kepada pelarasan bermusim sebanyak 267 ribu. Pakar ekonomi menjangkakan bacaan sebanyak 271 ribu tuntutan. Ini adalah minggu ke-57 di mana tuntutan kekal di bawah garis 300 ribu, regangan yang paling lama sejak tahun 1973. Purata bergerak empat minggu tuntutan meningkat 3,500 kepada 266,750. Laporan menunjukkan pengambilan pekerja oleh syarikat-syarikat AS melonjak pada bulan Februari ke tahap tertinggi sejak November 2006. Jumlah tuntutan baru dijangka meningkat sebanyak 270 ribu pada minggu ini.
Jumaat, 10:00 Malam
UoM Sentimen Pengguna AS:  Bacaan awal Indeks UoM sentimen pengguna AS mencapai 90.0 mata pada bulan Mac, berbanding dengan bacaan Februari pada 91.7 mata. Pakar ekonomi menjangkakan indeks Februari itu akan meningkat kepada 92.1 mata. Walaupun terdapat peningkatan dalam bulan Januari, pengguna menjadi lebih prihatin terhadap pertumbuhan ekonomi di Amerika Syarikat, turun naik pasaran kewangan dan kegawatan di luar negara. Pengguna tidak lagi percaya ekonomi akan berkembang lebih daripada 2.4% pada tahun ini. Pakar ekonomi menjangka indeks sentimen pengguna AS akan meningkat kepada 92.3 mata pada bulan April.
** Semua masa dalam waktu Malaysia dan yang sewaktu dengannya GMT +8


Pelabur Tunggu Keputusan Undian Parlimen Untuk Halang No-Deal Brexit

Pasaran pada awal minggu ini masih dilihat bergerak perlahan dengan hanya dagangan Pound Sterling antara yang menunjukkan pergerakan aktif ekoran perkembangan Brexit dan politik Britain.
Berdasarkan data domestik, pertumbuhan GDP Britain untuk Julai mencatatkan kenaikan kepada 0.3% mengatasi jangkaan kenaikan 0.1% berbanding 0.0% pada bacaan terdahulu. Data pengeluaran perindustrian yang dikeluarkan bersama turut mencatatkan angka yang meningkat.
Justeru, dagangan semasa masih berpihak kepada Pound untuk mengekalkan momentum pengukuhan sementara pemain pasaran menantikan keputusan undian Parlimen untuk halangan kepada no-deal Brexit.
Matawang dolar Amerika Syarikat masih dipantau bergerak perlahan berikutan tumpuan masih terarah pada perkembangan yang kurang meyakinkan terhadap isu rundingan perdagangan Amerika bersama China.
 Selain itu, pengukuhan semasa bagi matawang greenback itu dijejaskan oleh bacaan data pekerjaan NFP pada penghujung minggu lalu yang memaparkan bacaan yang bercampur-campur.
Walaupun data purata pendapatan mencatatkan bacaan yang meningkat, namun kadar pertambahan pekerjaan di Amerika Syarikat bagi bulan Ogos merekodkan angka yang menurun. Bacaan yang membimbangkan tersebut bakal menguatkan lagi jangkaan pasaran terhadap kebarangkalian untuk Federal Reserve (Fed) menurunkan kadar faedah pada mesyuarat polisi yang seterusnya.
Namun begitu, sentimen pasaran masih lagi dilihat positif dengan dagangan safe-haven seperti Yen Jepun dan juga dagangan emas mencatatkan penurunan.
Sentimen positif pasaran juga turut dimanfaatkan matawang berpulangan tinggi dengan pengukuhan dipamerkan pada dagangan dolar Australia dan dolar New Zealand.
Aussie masih mengekalkan momentum pengukuhan sejak minggu lalu selepas kenaikan harga bermula susulan keputusan mesyuarat polisi bank pusat Australia yang terbaru dengan kenyataan yang bernada positif kembali meningkatkan keyakinan pelabur terhadap ekonomi Australia.


Analisis Teknikal USD/CAD – Timeframe H1 – 4/12/2018

Kejatuhan pada nilai matawang USD melihatkan harga pada chart pasangan matawang USD/CAD menunjukkan penurunan yang ketara sehingga 100 pips ke parah lebih rendah pada dagangan semalam. Penurunan harga tersebut turut didorong oleh pengukuhan matawang dollar CAD berikutan kestabilan pasaran minyak mentah dan maklumat terbaru berkenaan Alberta bakal mengurangkan pengeluaran minyak kepada 35K tong sehari dijangka akan terus memberi impak positif terhadap Loonie. Jika diperhatikan semula pada dagangan semalam, harga pada chart USD/CAD membuat penurunan dari paras Magic Pivot sehingga melepasi ketiga-tiga paras support pada indicator Moshed Magic Line semalam dan berlegar di sekitar paras tersebut sehingga pasaran New York mengakhiri dagangannya.
Pada sesi pasaran Asia hari ini pula, harga dilihat bergerak rendah dari paras Magic Pivot 1.3208 hari ini dan menunjukkan penurunan harga menuju ke paras support 1.3148 (MagicS1). Jika harga berjaya melepasi zon major support tersebut, harga bakal mencari paras terendah yang baru dan berkemungkinan menuju ke paras support 1.3100 (MagicS2). Sekiranya harga terus mengekalkan momentum penurunannya, harga bakal turun menuju ke zon RBS (resistance become support) di paras 1.3040 (MagicS3) yang telah diuji pada awal November lalu namun gagal ditembusi.
Namun, jika harga melonjak semula lebih tinggi dari paras Magic Pivot 1.3208, harga dijangka akan naik menguji paras SBR (support become resistance) di paras 1.3256 (MagicR1). Seterusnya, harga akan menguji pula zon ketinggian harga pada dagangan Khamis lalu di sekitar paras resistance 1.3316 (MagicR2) sebelum kenaikan harga seterusnya akan menguji zon major resistance pada chart USD/CAD di sekitar paras 1.3364 (MagicR3).
 Ikuti perkembangan pasaran minyak mentah global yang memberi kesan pada perubahan nilai matawang Loonie dan juga pergerakan harga pada chart USD/CAD. Untuk tambahan pada chart USD/CAD anda, jadikan indicator Moshed Magic Line sebagai rujukan tetap pada analisis teknikal harian anda.

Paras support: 1.3148, 1.3100, 1.3040.
Paras resistance: 1.3256, 1.3316, 1.3364.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


PayPal Terlibat Dalam Penggubahan Wang Haram?

Syarikat pembayaran atas talian popular dunia yang dikenali sebagai PayPal Holdings telah diarahkan oleh agensi perisikan kewangan Australia (AUSTRAC) untuk diaudit selepas disyaki terlibat dalam jenayah serius termasuk eksploitasi kanak-kanak.
Agensi berkenaan, menjalankan peranan untuk memastikan syarikat mematuhi undang-undang penggubahan wang haram dan anti-keganasan menggesa PayPal Australia melantik juruaudit dalaman bagi memeriksa setiap transaksi wang yang dilakukan.
Selain itu, risiko eksploitasi seks kanak-kanak turut ditekankan oleh AUSTRAC ketika membuat pengumuman berkaitan dengan audit tersebut. Oleh itu, PayPal perlu mengemukakan laporan dalam tempoh 120 hari.
 Ketua eksekutif AUSTRAC menyatakan bahawa urus niaga yang dikawal selia oleh PayPal Australia memainkan fungsi penting dalam membantu agensi itu dan rakan penguatkuasa undang-undang membanteras transaksi wang kepada penjenayah dan pengganas.
Di samping itu, PayPal turut mengeluarkan satu kenyataan bahawa unitnya di Australia telah melapor diri kepada pihak berkuasa setelah satu siasatan dalaman mengesan masalah yang timbul dengan mengemukakan laporan pemindahan dana antarabangsa kepada AUSTRAC.
Hal yang demikian kerana syarikat tersebut akur dengan arahan yang dikeluarkan oleh AUSTRAC serta memberikan kerjasama kepada agensi berkenaan dalam memperbaiki isu sistem laporan ini.


Analisis GOLD – Keputusan FOMC Benam Semula Emas Yang Sedang Mendaki

Selepas menanti sejak awal minggu, pelabur emas dikecewakan oleh keputusan mesyuarat FOMC awal pagi tadi berikutan kenyataan bernada hawkish telah menyokong pengukuhan US dan menekan nilai emas untuk susut semula dalam pasaran.
Pengerusi Federal Reserve (Fed) Jerome Powell telah memberi isyarat untuk melaksanakan pengurangan pembelian bon (tapering) di samping kadar faedah dijangka bakal dinaikkan pada tahun hadapan.
Pada carta harga XAU/USD yang mengukur nilai emas berbanding US dolar telah menyaksikan lonjakan awal harga menguji rintangan 1785.00 pada zon SBR (support become resistance).
Kemudiannya harga emas menjunam semula menuju zon RBS (resistance become support) pada 1765.00 sebelum pergerakan harga perlahan pada zon tersebut bersambung pada dagangan hari ini (Khamis).
Selepas harga jatuh semula di bawah paras halangan Moving Average 50 (MA50) pada rangka masa 1 jam, pelabur akur untuk menyaksikan pergerakan bearish pada carta XAU/USD sehingga ke minggu berikutnya.
Penurunan harga bakal menuju semula ke paras support terhampir pada 1745.00 yang masih menyokong harga daripada susut lebih rendah sejak penghujung minggu lalu.
 Penurunan di bawah paras tersebut akan mendorong jangkaan harga emas akan kembali semula susut ke zon support utama pada 1700.00.
Namun jika dagangan emas berjaya menyerap tekanan pengukuhan US dolar dan meningkat semula, zon SBR 1785.00 akan kembali diuji di penghujung minggu.
Kenaikan lebih tinggi untuk pergerakan trend bullish emas akan menuju ke paras tumpuan sebelum ini pada 1800.00.
Pelabur akan lebih berwaspada mengawal risiko dagangan bagi emas khususnya pada penghujung minggu dengan sebarang kemungkinan boleh berlaku dalam pasaran.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Tiada Arah Tuju, Berita Dari China Gagal Rangsang Reaksi Mata wang

Pergerakan mata wang kekal tidak menentu apabila melangkah masuk ke sesi Eropah walaupun terdapat faktor positif dari pembukaan semula pasaran di China selepas seminggu bercuti.
China pada hujung minggu telah berjanji untuk menggalakkan pemulihan penggunaan bagi merangsang pertumbuhan ekonomi dan peningkatan import negara itu.
Ini membantu mata wang yuan untuk didagangkan lebih kukuh pada pembukaan pasaran hari ini susulan laporan yang menunjukkan perjalanan domestik dan perbelanjaan pulih dengan ketara sepanjang minggu lalu.
Walaupun begitu, dolar Aussie dan New Zealand yang sensitif kepada ekonomi China, gagal mempamerkan peningkatan daripada sentimen tersebut, sebaliknya didagangkan merosot berbanding US dolar.
 Pergerakan berbeza pula dipaparkan oleh mata wang euro yang sedikit meningkat pada awal sesi, dengan tumpuan pasaran kini terarah kepada data inflasi Zon Eropah dan mesyuarat polisi Bank Pusat Eropah (ECB).
Mata wang pound pula kekal mendatar di tengah-tengah kewaspadana pelabur menjelang mesyuarat polisi Bank of England (BOE).
Dalam pada itu, indeks dolar yang mengukur kekuatan dolar greenback berbanding sekumpulan mata wang utama pula tidak berubah sekitar harga 101.95.
Jangkaan bahawa Federal Reserve (Fed) akan memperlahankan kenaikan kadar faedahnya terus membataskan dagangan raja mata wang itu.
Pasaran dijangka terus perlahan sehingga sesi New York berikutan ketiadaan data dan pemangkin utama untuk merangsang pergerakan ketara mata wang di awal minggu.


Adakah FOMC Mampu Merubah Pergerakan Matawang Utama Ini Dengan Drastik Awal Pagi Nanti?

US Dollar mendekati paras tertinggi dalam tempoh seminggu berbanding matawang yang lain pada Rabu menjelang mesyuarat FOMC minggu ini.
US Dollar Index yang mengukur kekuatan US Dollar kali terakhir dinilai meningkat sebanyak 0.19 peratus kepada 101.64.
Pelabur dijangka akan meneliti minit mesyuarat Fed kali ini bagi jangkaan kenaikan kadar seterusnya pada tahun ini.
Selepas menaikkan kadar pada Disember lalu, Fed meletakkan unjuran kenaikan sebanyak tiga kali lagi pada tahun ini.
 Namun begitu, menurut Fed Rate Monitor Tool, hanya 25 peratus trader yang menjangkakan kenaikan kadar akan diumumkan seawal bulan Mac.
Permintaan terhadap US Dollar juga terus disokong berikutan komen pegawai Fed baru-baru ini yang mengharapkan kenaikan kadar yang lebih tinggi.
Dalam sesi ini juga, matawang tunggal Zon Eropah merosot dengan EUR/USD menurun sebanyak 0.33 peratus pada tahap yang paling lemah sejak 11 Januari manakala GBP/USD meningkat sebanyak 0.16 peratus kepada 1.2488.
Sesi Eropah turut menyaksikan kelemahan Dollar berbanding Yen dengan USD/JPY menggelongsor sebanyak 0.29 peratus kepada 113.34.
Goldman Sachs Suarakan Kebimbangan Terhadap Satu Isu Yang Menganggu Pasaran Ini. Nak Tahu Apa?


Pasaran Optimis Terhadap Ekonomi A.S, Data Jualan Runcit Jadi Indikasi!

Jualan runcit A.S secara tidak dijangka mencatat peningkatan yang ketara pada bulan Jun berikutan permintaan terhadap barang masih tetap kuat walaupun perbelanjaan beralih ke perkhidmatan. Ini secara tidak langsung membawa indikasi bahawa pertumbuhan ekonomi akan meningkat pada suku kedua.
Jualan runcit melonjak 0.6% pada bulan lalu berdasarkan laporan Jabatan Perdagangan pada hari Jumaat. Data bulan Mei dinilai semula menunjukkan bacaan jualan runcit jatuh 1.7% dan bukannya jatuh 1.3% seperti yang dilaporkan sebelumnya.
Ahli ekonomi disisi lain malah meramalkan jualan runcit menurun 0.4%. Menurut Veronica Clark, ahli ekonomi di Citigroup (NYSE: C) di New York, dijangkakan akan berlaku masalah bekalan dan inventori automatik yang berkurang akan terus membatasi penjualan kenderaan dalam beberapa bulan mendatang.
 Permintaan beralih ke barangan seperti elektronik dan kenderaan bermotor semasa penularan pandemik kerana pekerjaan dari rumah. Perbelanjaan kini beralih ke perkhidmatan seperti perjalanan dan hiburan, dengan sekurang-kurangnya 160 juta orang Amerika sepenuhnya diberi vaksin terhadap COVID-19.
Justeru Kevin Cummins (NYSE: CMI), ketua ekonomi AS di NatWest berpendapat bahawa dengan pembukaan semula ekonomi, belanja perkhidmatan mulai meningkat dan dapat membuatkan pengguna beralih daripada perbelanjaan barang kepada perkhidmatan.
Ahli ekonomi menjangkakan perbelanjaan pengguna, yang menyumbang lebih daripada dua pertiga aktiviti ekonomi A.S., mencatatkan pertumbuhan dua digit pada suku kedua. Perbelanjaan pengguna telah meningkat pada kadar tahunan 11.4% pada suku pertama.
GDP dianggarkan akan bertumbuh 9% pada suku kedua daripada 6.4% yang dikecapi pada suku pertama.


Donald Trump Terima Tekanan Berganda Pada Minggu Kedua Perbicaraan Siasatannya

Presiden Amerika Syarikat Donald Trump menghadapi minggu yang sukar apabila lebih ramai saksi tampil membuat keterangan apabila perbicaraan mengenai siasatannya dibuka secara umum pada Selasa di Dewan Perwakilan AS.
Antara saksi yang paling dinantikan adalah duta AS di Kesatuan Eropah (EU) iaitu Gordon Sondland, susulan transkrip perbualannya bersama dengan Trump mengenai pembekuan bantuan keselamatan kepada Ukraine telah didedahkan.
Ia adalah berkaitan dengan $391 juta dalam bantuan keselamatan yang diluluskan oleh Kongres Amerika Syarikat untuk membantu memerangi pemisah yang disokong Rusia di timur Ukraine tetapi ditahan oleh Trump.
Perbicaraan tersebut juga temasuk diplomat yang telah memberi keterangan secara peribadi bahawa Trump dan Sondland berulang kali menggesa Presiden Ukraine Volodymyr Zelensky untuk membuka siasatan ke atas pesaing politiknya Joe Biden.
 Demokrat memberitahu seramai sembilan orang saksi dijadualkan akan memberi keterangan pada minggu ini dan turut menuntut kesaksian dari beberapa pegawai kanan White House, terutamanya Mick Mulvaney yang secara peribadi berbincang mengenai dasar Ukraine dengan Trump.
Di samping itu, Speaker Dewan Perwakilan Nancy Pelonsi memberitahu bahawa tindakan Trump boleh disifatkan sebagai ‘peras ugut dan rasuah’. Pelonsi berkata Trump telah menyalahgunakan kuasa untuk kepentingan peribadi dan politiknya dengan mengorbankan kepentingan keselamatan antarabangsa.
Sementara itu, Donald Trump melalui ciapan di laman twitternya memberitahu bahawa beliau sedang mempertimbangkan untuk memberi keterangannya secara bertulis dalam siasatan tersebut.
Terdahulu, transkrip panggilan yang dibuat oleh Trump kepada Presiden Ukraine pada 25 Julai menunjukkan beliau menggesa Zelensky untuk menyiasat tuduhan rasuah terhadap Biden termasuk syarikat Burisma Holdings yang menjadikan Hunter sebagai ahli lembaga pengarah.